"Qəbələ"nin baş məşqçisi: "Nə etmişik ki, rahat olaq?"\n11 Sentyabr 2021 21:52\n"Çətin səfər oyunu olacağını bilirdik. Rəqibin yaxşı heyəti var. "Sabah" oyunu ilə seçilən komandadır. Meydanda istədiklərimizi edə bildik və layiqli qələbə qazandıq".\nMilli.Az "Report"a istinadən bildirir ki, bunu "Qəbələ"nin baş məşqçisi Elmar Baxşıyev səfərdə "Sabah"a 2:0 hesabı ilə qalib gəldikləri Azərbaycan Premyer Liqasının III tur matçından sonra mətbuat konfransında deyib.\n41 yaşlı mütəxəssis bildirib ki, fasilədən sonra komandanın arxaya çəkilməsi taktiki gediş deyildi: "Komandanı müdafiədə saxlamaq tapşırığı verməmişdik. "Sabah"ın hücumda yaxşı oyunçuları var. Onları öz qapımızda qarşılamağa məcbur olduq. İkinci planımız əks hücumlar idi ki, bunu da yerinə yetirə bildik. Ötən mövsüm daha çox qol epizoduna girirdik, dəyərləndirə bilmirdik. İndi isə az epizoda girib, qol vura bilirik".\nBaxşıyev qarşısına konkret hədəf qoyulmadığını söyləyib: "Sırf Avropa Liqasında gedək" deyə bir hədəf yoxdur. Bütün diqqətimiz növbəti oyundadır. Güclənməyə ehtiyacımız var. Hücumameyilli bir oyunçumuz da olsa, kifayətlənərik".\nOnun sözlərinə görə, "Qəbələ" baş məşqçiyə inam verir: "İstər mən olum, istər başqası, fərqi yoxdur. Biz özümüz də komandaya təzyiq etmirik. İstəyirik ki, onların yanaşmasını düzəldək. Aşılayaq ki, nə üçün meydana çıxırlar".\nBaxşıyev "Belə rahatlıq hansısa fəsadlara yol aça bilərmi" sualına qısa cavab verib: "Nə etmişik ki, rahat olaq"?\nAsif Məmmədovun durumuna da toxunan baş məşqçi kapitanın zədəsinin ciddi olmadığını deyib: "O, bizim üçün önəmli futbolçudur. Hücumları bəzən Asifin üzərində qururuq. Onun davamçısı da gəlir - Emin Səfərov".\nMütəxəssis yeni transfer Omar Hannini meydana gec buraxmasının səbəbini də açıqlayıb: "Hələ tam hazır deyil. 1 ay futbolsuz qalıb və cəmi 1 həftədir komanda ilə məşqlərə başlayıb. O, getdikcə daha yaxşı çıxış etməyə qadirdir".\n01:12 9 821 9 ay hamilə olduğunu bilməyən 11-ci sinif şagirdi - Valideynlərinin qarşısında doğdu - FOTO\n23 Sentyabr 23:05 7 063 İrəvan Zəngəzur dəhlizinin açılmasına RAZILIQ VERDİ\n23 Sentyabr 23:46 6 009 İbrahim Tatlısəsə həbs cəzası verildi - FOTO\n23 Sentyabr 17:36 5 735 "Qadınla kişinin dostluğu yoxdur, istisna ola bilər ki, bir tərəf lezbiyan, ya da geydir" - Psixoloq Samirə Bağırova\n00:15 5 719 Günlərdir axtarılan 16 yaşlının dəhşətli faciəsi - Meşədə ağacdan asılı vəziyyətdə tapıldı - VİDEO\n09:59 5 346 İTV-nin aparıcısı qardaşının ölümündə özünü günahlandırır\n00:01 4 522 Günün qoroskopu: izafi diqqət cəlb etməyin\n22 Sentyabr 04:04 24 832 Rəsm müəllimindən əxlaqsızlıq - Hisslərinə qurban getdi - FOTO\n23 Sentyabr 00:33 21 012 Qısqanc ər seksoloq xanımına 10 bıçaq vurdu - ürəyi soyumadı, 13-cü mərtəbədən atdı - FOTO\n20 Sentyabr 13:32 17 589 Azərbaycanlı müğənninin qalaya bənzəyən MİLYONLUQ VİLLASI və həyat yoldaşı... - FOTO\n22 Sentyabr 02:02 15 965 Hər kəs intihar etdiyini düşünürdü - qatili əri çıxdı - VİDEO\n20 Sentyabr 12:58 13 188 Ərə getmək istəyən qız - Geyimi və rəqsi ilə hər kəsi heyrətə gətirdi - VİDEO - FOTO


Xidmət başında həlak olan prokurorluq əməkdaşları – Xalq.Az\nXidmət başında həlak olan prokurorluq əməkdaşları\n15 Sentyabr 2020 15 Sentyabr 2020\nAzərbaycan Baş Prokurorluğu xidməti vəzifələrin icrası ilə bağlı həlak olan prokurorluq əməkdaşları ilə bağlı məlumatlar hazırlayıb.\nXALQ.AZ həmin məlumatları təqdim edir:\nQayıbov İsmət İsmayıl oğlu 1942-ci ildə Gəncə şəhərində anadan olub, 1968-ci ildə Azərbaycan Dövlət Universitetinin hüquq fakültəsini bitirib, 1971-ci ildən Azərbaycan Respublikasının prokurorluq orqanlarında qulluq keçib, “Prokurorluğun fəxri işcisi” döş nişanı ilə təltif edilib. 20.11.1991-ci ildə Azərbaycan Respublikasının Baş prokuroru vəzifəsində işləyərkən Rusiya Federasiyası və Qazaxıstan Respublikasının rəsmi nümayəndələri və Azərbaycan Respublikasının dövlət və ictimai xadimləri ilə birlikdə (cəmi 22 nəfər) respublikanın Dağlıq Qarabağ bölgəsinə ezamiyyətə gedərkən erməni silahlı birləşmələri tərəfindən vurulan vertolyotda həlak olub. III dərəcəli dövlət ədliyyə müşaviri ali xüsusi rütbəsində olub.\nPlavski İqor Aleksandroviç 1939-cu ildə Bakı şəhərində anadan olub, 1964-cü ildə Azərbaycan Dövlət Universitetinin tarix fakültəsini, 1981-ci ildə həmin universitetin hüquq fakültəsini bitirib, 1983-cü ildən Azərbaycan Respublikasının prokurorluq orqanlarında qulluq keçib. 20.11.1991-ci ildə Dağlıq Qarabağ Muxtar Vilayətinin prokuroru vəzifəsində işləyərkən Rusiya Federasiyası və Qazaxıstan Respublikasının rəsmi nümayəndələri və Azərbaycan Respublikasının dövlət və ictimai xadimləri ilə birlikdə (cəmi 22 nəfər) respublikanın Dağlıq Qarabağ bölgəsinə ezamiyyətə gedərkən erməni silahlı birləşmələri tərəfindən vurulan vertolyotda həlak olub. Baş ədliyyə müşaviri xüsusi rütbəsində olub.\nƏliyev Şəmşir Şahlar oğlu 1949-cu ildə Ağcabədi rayonu, Qaraxanlı kəndində anadan olub, 1974-cü ildə Azərbaycan Dövlət Universitetinin hüquq fakültəsini fərqlənmə diplomu ilə bitirib, 1974-cü ildən Azərbaycan Respublikasının prokurorluq orqanlarında qulluq keçib. 14.06.1993-cü ildə Samux rayon prokuroru vəzifəsində işləyərkən xidməti vəzifələrinin icrası ilə əlaqədar cinayətkar dəstə tərəfindən avtomat silahdan açılan atəş nəticəsində həlak olub. Kiçik ədliyyə müşaviri xüsusi rütbəsində olub.\nAğayev Nizami Məsimalı oğlu 1955-ci ildə Naxçıvan Muxtar Respublikası, Ordubad rayonu, Parağaçay qəsəbəsində anadan olub, 1985-ci ildə Azərbaycan Dövlət Universitetinin hüquq fakültəsini bitirib, 1985-ci ildən Azərbaycan Respublikasının prokurorluq orqanlarında qulluq keçib. 31.08.1993-cü ildə Qubadlı rayon prokuroru vəzifəsində işləyərkən xidməti vəzifələrinin icrası ilə əlaqədar cinayətkar dəstə tərəfindən avtomat silahdan açılıb atəş nəticəsində həlak olub. I dərəcəli hüquqşünas xüsusi rütbəsində olub.\nVəliyev Əyyub Əli oğlu 1953-cü ildə Ağdam rayonunda anadan olub, 1983-cü ildə Azərbaycan Dövlət Universitetinin hüquq fakültəsini bitirib, 1992-ci ildən Azərbaycan Respublikasının prokurorluq orqanlarında qulluq keçib. 31.08.1993-cü ildə Qubadlı rayon prokurorluğunun müstəntiqi vəzifəsi üzrə stajor işləyərkən xidməti vəzifələrinin icrası ilə əlaqədar cinayətkar dəstə tərəfindən avtomat silahdan açılan atəş nəticəsində həlak olub.\nHüseynov Fəzayıl Arıx oğlu 1956-cı ildə Şəmkir şəhərində anadan olub, 1984-cü ildə Azərbaycan Dövlət Universitetinin hüquq fakültəsini bitirib, 1989-cu ildən Azərbaycan Respublikasının prokurorluq orqanlarında qulluq keçib. 12.11.1995-ci ildə Samux rayon prokuroru vəzifəsində işləyərkən xidməti vəzifələrinin icrası ilə əlaqədar cinayətkar dəstə tərəfindən avtomat silahdan açılan atəş nəticəsində həlak olub. Kiçik ədliyyə müşaviri xüsusi rütbəsində olub.\nXasayev Səbuhi Lütviq oğlu 1963-cü ildə Gəncə şəhərində anadan olub, 1990-cı ildə Daşkənd Dövlət Universitetinin hüquq fakültəsini bitirib, 1993-cü ildən Azərbaycan Respublikasının prokurorluq orqanlarında qulluq keçib. 31.03.1994-cü ildə Qazax qarnizonu hərbi prokurorluğunun müstəntiqi vəzifəsində işləyərkən Azərbaycan Respublikasının Ermənistan Respublikası ilə sərhəddində hadisə yerinin müayinəsi zamanı minaya düşərək həlak olub.\nƏliyev Rövşən Ədalət oğlu 1955-ci ildə Ağstafa rayonunda anadan olub, 1977-ci ildə Azərbaycan Dövlət Universitetinin hüquq fakültəsini bitirib və həmin ildən Azərbaycan Respublikasının prokurorluq orqanlarında qulluq keçib, “Prokurorluğun fəxri işçisi” döş nişanı ilə təltif edilib. 13.03.2002-ci ildə Azərbaycan Respublikası Baş Prokurorluğunun Ağır cinayətlərə dair işlər üzrə istintaq idarəsinin rəis müavini – Kriminalistika şöbəsinin rəisi vəzifəsində işləyərkən xidməti vəzifələrinin icrası ilə əlaqədar cinayətkar birlik tərəfindən tapançadan açılan atəş nəticəsində həlak olub. Baş ədliyyə müşaviri xüsusi rütbəsində olub.\nAzərbaycanın artilleriya bölmələrinin döyüş atışlı təlimləri keçirilib -Video\nSahibə Qafarova: “Azərbaycan heç vaxt başqasının torpağına iddia etməyib”\n“Düşmən elə bir zərbə alacaq ki, uzun illər özünə gələ bilməyəcək” – Deputat\nÖncəki xəbər Mədəniyyət Nazirliyində Azad Cəfərliyə yüksək vəzifə verildi\nSonraki xəbər Prezident: Bu gün gənclərin beyini bəzi xarici dairələr tərəfindən zəhərlənir\nVladimir Zelenski İlham Əliyevə zəng edib


On dördüncü: Qazilik və şahidlər fəsli - Quranonline.az\nOn dördüncü: Qazilik və şahidlər fəsli\nBu fəsil, özündə iki bölümü əhatə edir.\nBu fəsildə bir neçə məsələ var:\nBirinci məsələ: Qazilik sözünün tərifi, hökmü və caiz olmasının dəlili:\n1- Qazilik sözünün tərifi:\nQazilik sözünün lüğəti mənası: Hökm vermək və iki (mübahisəli) şeyin arasını ayırmaqdır. Bir işdə hökm vermək yəni, o işdən qutarmaq, başa çatdırmaq mənasını da bildirir. Ərəb dilində «qada» hökm verdi, «yaqdi» hökm verir, «qadaən» hökm vermək dedikdə yəni, hökm verdi, iki şeyin arasını ayırdı mənasındadır.\nQazilik sözünün şəriət mənası: Dini hökmü açıqlamaq, (başqasını) bu hökmə riayət etdirmək, mübahisə edən şəxslər arasında hökm vermək və mübahisələrə son qoymaq deməkdir.\nQazilik, zülmə mane olduğu üçün ona, hökm adı verilmışdlr. Hökm sözünün kökü, hər bir şeyi öz yerinə qoymağı vacib edən hikmət sözündən götürülmüşdir.\n2- Qaziliyin hökmü və hikməti:\nCəmiyyətdə insanlar arasında qazilik etməyin hökmü, fərz kifayədir. Əgər insanlar arasında hökm verməyi bacaran, savadlı bir insan bu vəzifəni icra edərsə, qalan insanların üzərindən günah götürülər. Əgər bacaran insanlar bu vəzifəni icra etməkdən boyun qaçırarlarsa bu zaman orada olan bütün müsəlmanlar günah qazanarlar. Çünki insanlar öz aralarında olan ixtilaflı məsələlərdə daima qazinin hökmünə ehtiyac duyurlar. Qazilik etmək, Allaha yaxınlaşdıran ən əzəmətli əməllərdən biridir, çünki məhz qazilik etmək səbəb ilə məzluma kömək olunur, cəzalar tətbiq edilir, hər bir haqq öz sahibinə qaytarılır, insanların arası islah edilir, mübahisələrə və ixtilaflara son qoyulur və beləliklə də cəmiyyətdə əmin-amanlıq bərqərar olur və yer üzündə fitnə-fəsad və şər azalır.\nHaqların itməməsi, zülmün yayılmaması üçün, dövlət rəhbərinin rayonlara və məntəqələrə kifayət qədər qazilər təyin etməsi vacibdir. Qazilik etməyi bacarmayıb və üzərinə düşən məsuliyyəti lazımınca yerinə yetirə bilməyən bir kimsənin belə bir məsuliyyətli vəzifədə çalışması, Allah qatında böyük bir günah olduğu kimi, qaziliyi bacarıb öz üzərinə düşən məsuliyyəti lazımınca yerinə yetirməyə qadir bir insanın, bu vəzifəsində çalışmasının əzəmətli fəziləti və böyük savabı vardır.\n3- Qaziliyin caiz olmasının dəlili:\nQazilik Kitab, Sünnə və icma dəlilləri ilə sabitdir.\nQurani-Kərimdən qaziliyə dəlil Uca Allahın bu ayəsidir: “Ey Davud! Biz səni yer üzündə xəlifə təyin etdik. Elə isə insanlar arasında ədalətlə hökm ver.” \nSünnədən olan dəlillərə gəldikdə isə Peyğəmbər (sallallahu aleyhi və səlləm) buyurur: «Əgər hakim hökm verdiyi zaman ictihad etsə, sonra da verdiyi hökm düz çıxsa, iki savab qazanar. Əgər hökm verdiyi zaman ictihad etsə, sonra da verdiyi hökm səhv olsa, bir savab qazanar».\nPeyğəmbər (sallallahu aleyhi və səlləm) özü insanlar arasında qazilik edib hökm vermiş, səhabələrdən qazilər təyin etmişdir və həmçinin Peyğəmbərdən (sallallahu aleyhi və səlləm) sonra səhabələr və onlardan sonra bu ümmətin saleh sələfləri qaziliklə məşğul olmuşlar.\nİcmadan olan dəlil: Müsəlmalar, qazilər təyin etməyin və insanlar arasında hökm verməyin caiz olması barədə yekdil rəydədirlər.\nİkinci məsələ: Qazinin şərtləri:\nQazilik edən insan, aşağıda qeyd edilən şərtlərə əsasən seçilməlidir:\n1- Qazi, müsəlman olmalıdır, çünki İslam, ədalətli olmaq üçün şərtdir. Kafir isə adil deyil. Kafir bir kimsəni qazi təyin etmək onu uca tutmaqdır, bizdən isə onu aşağı tutmaq tələb olunur.\n2- Qazi, mükəlləf yəni, həddi-büluğa çatan və əqli qüsursuz insan olmalıdır. Çünki uşaq və dəli, mükəlləf deyil və həmçinin onlar başqa bir kimsənin himayəsi altındadırlar.\n3- Qazi, azad insan olmalıdır. Çünki qul, ağasına xidmət etməklə məşğuldur və o, insanlar arasında böyüklük edən və hökm verən deyil. Necə ki, qadın belədir.\n4- Qazi, kişi olmalıdır. Bu vəzifəyə qadın həvalə edilmir, çünki o, böyüklük etməyə qadir insan deyil. Peyğəmbər (sallallahu aleyhi və səlləm) demişdir: «Başçılığı qadına həvalə edən qövm, heç vaxt nicat tapmaz».\n5- Qazi, günahlardan uzaq insan olmalıdır. Fasiq insana qazilik həvalə edilmir. Çünki Uca Allah buyurur: “Ey iman gətirənlər! Əgər bir fasiq sizə (pis) bir xəbər gətirsə, dərhal (onun doğruluğunu) yoxlayın!” \nƏgər şəriət fasiqin gətirdiyi xəbəri qəbul etmirsə, onun verdiyi hökmləri heç bir zaman qəbul etməz.\n6- Qazi, kar, kor və ya lal olmaq kimi daimi xəstəliklərdən salamat olmalıdır. Çünki qazidə bu xəstıliklərdən hər hansı biri olduğu təqdirdə, mübahisə edən tərəflər arasında hökm verməyə qadir olmaz. Amma bəzi alimlərin «Qazinin kor olmaması» şərtini qoymaları isə, digər alilərə görə səhih deyil.\n7- Qazi, öz fiqhi məzhəbində alimlərdən hansı birinə təqlid etsə belə, qazi təyin edildiyi sahədə, o barədə olan şəriət əhkamları bilməlidir.\nÜçüncü məsələ: Qazinin ədəbi, əxlaqı və qaziyə icazəli və qadağan olan əməllər.\n1- Qazi, təkəbbür və sərtlikdən uzaq olmalıdır. Qüvvətli bir kimsənin onun qarşısında zorla başqasının haqqını tələb etməməsi üçün onun qüvvətli və heybətli olması və zəif bir kimsənin də onun adil olmasından ümüdünü üzməməsi üçün, zəiflik göstərmədən mülayim olması lazımdır.\n2- Qazi, qarşısında mübahisə edən insanın sözündən qəzəblənib yalnış hökm verməmək üçün, xasiyyətcə yumşaq, həlim və tələsməyən olmalıdır.\n3- Qazi, iddiaçının onu aldatmaması üçün, zəkalı, uzaq görən, ayıq və diqqətli olmalıdır.\n4- Qazi, Allahın haram etdiyi şeylərdən təmiz, təqvalı və iffətli olmalıdır.\n5- Qazi, Allahın ona verdiyi ruziyə qane olan, sadiq, düzgün rəy sahibi və elm əhli ilə məşvərət edən olmalıdır.\nƏli -Allah ondan razı olsun- demişdir: «Qazidə, beş xüsusiyyət olmadıqca onun qazi olması düzğün deyil: Qazi, iffətli və həlim olmalı, özündən qabaq olan qazinin verdiyi hökmləri bilməli, ağıl, dərrakə sahibləri ilə məşvərət etməli və Allah üçün heç kəsin tənəsindən qorxan olmamalıdır».\n6- Qazinin, iki mübahisəçidən biri ilə gizlincə danışması yaxud ikisindən birinə gözəl münasibət göstərməsi yaxud ikisindən birinə dəlilləri yaxud da necə iddia etməyi öyrətməsi haramdır.\n7- Qazinin şiddətli qəzəb halında hökm verməsi haramdır. Çünki Peyğəmbər (sallallahu aleyhi və səlləm) demişdir: «Hakim qəzəbli olduğu halda iki nəfərin arasında hökm verməsin!».\nQazinin, qəm-qüssə, aclıq, susuzluq, yorğunluq, xəstəlik və s. bu kimi fikrini yayındıran hallarda hökm verməsi, qəzəbli halında hökm verməsi ilə müqayisə edilir.\n8- Qazinin rüşvət alması haramdır: Əbu Hureyrə -Allah ondan razı olsun- rəvayət edir ki, Peyğəmbər (sallallahu aleyhi və səlləm) demişdir: «Allah, hökm verdiyinə görə rüşvət alana və rüşvət verənə lənət etsin».\nRüşvət qazini, haqq sahibinin leyhinə hökm çıxarmasına mane olur yaxud haqsız insana batil hökm çıxarmasına sövq edir, bunların ikisi də böyük şərdir.\n9- Qazinin iki mübahisəçidən yaxud onların birindən hədiyyələr qəbul etməsi haramdır. Bir kimsə qaziyə, onun qazi təyin edilməsindən əvvəl də hədiyyə verirdisə, qazi təyin olunduqdan sonra da hədiyyə verməsində qəbahət yoxdur. Lakin bu, hədiyyə verənin qazi yanında mübahisəli işi olub, qazinin də onun xeyrinə hökm verməsi məqsədi ilə edilməməlidir. Amma bütün bunların hamısından uzaq olmaq, qazi üçün daha əfzıldir. Qazi, cəmiyyətdə onun qaziliyinə və şəxsiyyətinə xələl gətirən hər bir xoşagəlməz əməldən yan durmalıdır. Hətta alış-veriş olsa belə qazi onu tanıyan insanlardan alış-veriş etməməlidir. Çünki kimsə qazinin hörmətini qazanmaq məqsədi ilə ona nəyi isə bağışlaya bilər. Alış-veriş də bağışlamaq, hədiyyə etmək kimidir. Əgər qazinin alış-veriş etməyə ehtiyac olarsa bu zaman onu alış-veriş etdiyi bilinməyən bir kimsənin vasitəsi ilə etməlidir.\n10- Qazinin, özü üçün və şahidlik etməsi qəbul edilməyən yaxın qohum-əqrəbası üçün yaxud düşməni üçün hökm verməsi cazi deyildir. Çünki qazinin bu kimsələr arasında hökm verməsi, onun bu kimsələrin leyhinə yaxud əleyhinə hökm çıxartması ilə nəticələnə bilər.\n11- Qazi (qabadcadan məsələdən xəbəri olduğuna görə) öz elmi ilə hökm verməməlidir. Çünki qazi məsələni ərtaflı bilməyib hökm verdiyinə görə ittiham oluna bilər.\n12- Qazi, hökm məclisində baş verən şeyləri yazmaq üçün yanında katib, qapıçı, insanları yaxşı tanıyan və müxtəlif dillər bilən tərcüməşi bir kimsəni təyin etməsi müstəhəbdir. Çünki qazi insanların işləri ilə məşğul olduğu üçün onun başqasının köməyinə ehtiyacı vardır.\n13- Qazinin öz hökmlərini, Allahın Kitabına və Peyğəmbərin (sallallahu aleyhi və səlləm) Sünnəsinə isnad edərək verməsi vacibdir. Əgər Kitab və Sünnədə dəlil tapmazsa, ümmətin icmasına əsaslanaraq hökm verməlidir. Əgər icmada da dəlil tapmazsa, ictihad etməyə qadirdirsə, ictihad etməlidir, əgər qadir deyilsə bu zaman alimlərdən soruşub, onların fətvasına əsasən hökm verməlidir.\n14- Qazi hökm məclisində iki mübahisəçi arasında hər bir şeydə adil olmalıdır. Ömər -Allah ondan razı olsun-, Əbu Musa əl-Əşariyə -Allah ondan razı olsun- məktub yazıb bildirdi: «Davranış, oturuş və ədalətli olmaq baxımından insanlara bərabər gözlə bax. Zəif insan, sənin adil olmağından ümüdünü üzməsin. Adlı-sanlı insan da səni zülmə sövq etməsin».\nDördüncü məsələ: Qazinin tərəflər arasında hökm verməsinin qaydası:\nQazi tərəflər arasında, aşağıda qeyd edilən qaydalara əsasən hökm verməlidir:\n— Əgər iki mübahisə edən, qazinin onlar arasında hökm verməsi üçün gələrlərsə, bu zaman qazi onlardan: «Hansınız iddiaçısınız?» -deyə soruşmalı yaxud iddiaçı özü danışmağa başlayana qədər susub, danışdıqdan sonra isə onun iddialarını dinləməlidir.\n— Əgər iddiaçı, düzğün şəkildə iddia edərsə, qazi, ittiham olunandan, iddialara öz mövqeyini bildirməsini tələb etməlidir. Əgər ittiham olunan iddiaları təsdiqləyərsə, qazi iddiaçının leyhinə hökm verməli, inkar edərsə, qazi iddiaçıdan iddialarını isbat edəcək dəlil tələb etməlidir.\n— Əgər iddaçının dəlili varsa, qazi ondan dəlili gətirməyi tələb etməli, şahidlərini dinləməli və sonda mübahisəni əvvəlcədən bildiyi üçün öz elminə əsaslanaraq deyil, yalnız dəlillərə əsaslanaraq hökm verməlidir.\n— Əgər iddiaçının dəlili olmazsa, qazi ona, onun ittiham etdiyi kimsədən and içməyi tələb etmək imkanı olduğunu öyrətməlidir. Vail ibn Hucr -Allah ondan razı olsun- belə rəvayət edir: «Hadramövtdan (Yəməndə yer adı) və Əl-Kində adlanan yerdən iki kişi Peyğəmbərin (sallallahu aleyhi və səlləm) yanına gəldi. Hadramövtdan olan kişi dedi: «Ey Allahın elçisi, bu mənə aid torpağımı əlimdən alıb. Bu torpaq atamın olub.» Əl-Kindili kişi isə dedi: «Bu torpaq mənim əlimdədir onu əkirəm. Onun bunda haqqı yoxdur». Peyğəmbər (sallallahu aleyhi və səlləm) Hadramövtdan olana: «Sənin dəlilin varmı?» -deyə soruşdu. O: «Xeyr» deyə cavab verdikdə, Peyğəmbər (sallallahu aleyhi və səlləm) ona: «Sənin and içdirməyin lazımdır.» — dedi: Hadramövtdan olan dedi: «Ey Allahın Elçisi, kişi facirdir (yalançıdır), nəyə and içdiyi heç vecinə də deyil. Heç bir şeydən qorxub ehtiyat etmir». Peyğəmbər (sallallahu aleyhi və səlləm) ona belə buyurdu: «Sənə ondan bu vardır». Kişi and içdirməyə getdi. Peyğəmbər (sallallahu aleyhi və səlləm) kişi çevrilib getdiyində, belə buyurdu: «Əgər o malına, onu zülm ilə yemək üçün and içərsə, Allahla qarşılaşdıqda Allah Təala ondan üz çevirər».\nPeyğəmbər (sallallahu aleyhi və səlləm) başqa bir hədisdə buyurur: «İddiaçı dəlil gətirməlidir, ittiham olunan adam isə and içməlidir».\n— Əgər iddiaçı, ittiham olunanın andını qəbul edərsə, qazi ittiham olunanı and içdirməli və onu sərbəst buraxmalıdır. Çünki əsil budur ki, insan ona yönəldilmiş ittihamlardan uzaqdır.\n— Əgər ittiham olunan insan and içməkdən boyun qaçırıb, imtina edərsə, qazi onun and içməkdən imtina etməsinə görə, iddaçının leyhinə hökm çıxarmalıdır. Çünki ittiham olunanın and içməkdən imtina etməsi, iddaçının iddasında doğru olduğuna dəlalət edən açıq-aydın sübutdur. Həmçinin Osman -Allah ondan razı olsun- və bəzi elm ehli, ittiham olunanın and içməkdən imtna etməsinə görə, iddiaçının haqlı olduğu barədə hökm vermişlər.\nAmma bəzi elm əhlinin rəyinə əsasən, əgər ittiham olunan and içməkdən imtina edərsə bu zaman qazi, iddiaçıdan haqlı olduğuna görə and içməsini tələb etməlidir. İddiaçı and içərsə, onun haqqa yaxın olduğu üçün iddia edilən haqqa sahib olar.\n— Əgər ittiham olunan and içərsə, qazi onu sərbəst buraxmalıdır. Amma iddiaçı günlərin birində haqlı olduğunu isbat edən bir dəlil gətirərsə, qazi həmin dəlilə əsasən onun haqlı olduğu barədə hökm verməlidir. Çünki hökm məclisində inkar edənin and içməsi, haqqın, sahibinə çatmasına mane olmur, əksinə mübahisəni aradan qaldırır.\nBirinci məsələ: Şahidlər sözünün tərifi, hökmü və dəlilləri:\n1- Şəhadət sözünün tərifi:\nŞəhadət sözü lüğətdə «Qəti xəbər» mənasını bildirir. Hadisəyə şahidlik edən insan, hadisəni müşahidə edib, gördüyünü xəbər verdiyi üçün sözün kökü müşahidə etmək sözündən götürülmüşdür.\nFəqih alimlərə görə şəhadət sözünün tərifi: Hökm məclisində, hər hansı bir haqqın bir kimsənin xeyrinə, başqa bir kimsənin isə əleyhinə olduğunu xəbər verməkdir. Yaxud: Bu, şahidin: «Şahidlik edirəm» yaxud «Şahidlik etdim» yaxud bunları əvəz edən xüsusi sözlərlə, bildiyi bir şeyi xəbər verməsidir.\n2- Şahidlik etməyin hökmü:\nAllahın haqlarından başqa olan haqlarda -yəni, insanların haqlarında- şahidlik etməyin hökmü fərz kifayədir. Əgər bir kimsə şahidlik edərsə, məqsəd yerinə yetdiyi üçün şahidlik etmək istəməyənlərə günah yazılmaz, əgər şahidlik etməyə yalnız məyyən insanlar məsləhət görülərsə, bu zaman o kimsələrin şahidlik etməsi onlara vacib olar. Çünki Uca Allah buyurur: “Şahidlər (bu işə) dəvət olunduqları zaman boyun qaçırmasınlar.” \nQazi qarşısında şahid olduğu şeyi əda etməyin hökmü: İnsan bir işə şahid olduqdan sonra nə zaman qazi yanına gəlib, şahid olduğu iş barədə xəbər verməyə çağırılarsa, gedib şahidlik etməsi fərz ayındır. Çünki Uca Allah buyurur: “Şahidliyi (şahidi olduğunuz şeyi) gizlətməyin! Onu gizlədən şəxsin qəlbi günahkardır.” \nBu, şahid olduğu şeyi gizlətənlər üçün şiddətli əzabdır. Bu ayə, şahid olduqdan sonra, şahidlik etmək üçün çağırıldığı zaman, onu əda etməsinin fərz olduğuna dəlalət edir.\nŞahid olmaq və bu şahidliyi əda etməyin vacib olması üçün, şahidə, şahidlik etdiyinə görə zərər gəlməməsi şərtdir.\nƏgər şahidlik etdiyinə görə onun namusuna, malına, canına və ailəsinə zərər gələrsə, şahidlik etməsi vacib deyil, çünki Peyğəmbər (sallallahu aleyhi və səlləm) demişdir: «Dində (başqasına) zərər vermək və zərəri zərər ilə qarşılamaq da yoxdur».\n3- Şahidlik etməyin caiz olmasının dəlilləri:\nŞahidlik etməyin caiz olmasına Kitab, Sünnə və icma dəlalət edir. Kitabdan olan dəlil, Uca Allahın bu ayəsidir: “Şahidlər (bu işə) dəvət olunduqları zaman boyun qaçırmasınlar.” \nUca Allah buyurur: “(Siz də ey şahidlər!) Allah üçün (doğru) şahidlik edin!” \nUca Allah buyurur: “Şahidliyi (şahidi olduğunuz şeyi) gizlətməyin! Onu gizlədən şəxsin qəlbi günahkardır.” \nUca Allah buyurur: “(Aranızda ixtilaf olmasın deyə) içərinizdən iki ədalətli şahid tutun.” \nUca Allah buyurur: “Öz adamlarınızdan iki kişini də şahid tutun! Əgər iki kişi olmazsa, razı olduğunuz bir kişi ilə iki qadının şəhadəti kifayətdir.” \nSünnədən olan dəlillərə gəldikdə isə, İbn Məsud -Allah ondan razı olsun- rəvayət edir ki, Peyğəmbər (sallallahu aleyhi və səlləm) demişdir: «Ya sən iki şahid gətirməlisən ya da o, and içməlidir».\nİbn Abbas -Allah ondan razı olsun- rəvayət edir ki, Peyğəmbər (sallallahu aleyhi və səlləm) demişdir: «İddiaçı dəlil gətirməlidir, inkar edən adam isə and içməlidir».\nAlimlər, haqların isbatı üçün, şahidlik etməyin caiz olması barədə yekdil rəydədirlər. Çünki insanın, başqa bir kimsənin onun üçün şahidlik etməsinə ehtiyacı var.\nİkinci məsələ: Şəhadəti qəbul edilən şahidin şərtləri:\nŞəhadəti qəbul edilən insanda aşağıda qeyd edilən şərtlərin olması şərtdir:\n1- İslamda olmaq:\nKafirin şəhadəti məqbul deyil. Çünki Uca Allah buyurur: “(Aranızda ixtilaf olmasın deyə) içərinizdən iki ədalətli şahid tutun.” \nİzzət və Cəlal sahibi olan Allah buyurur: “Razı olduğunuz şahidlər.” \nKafir, adil və Allahın ondan razı qaldığı insan deyil. Amma müsəlman səfərdə ikən, ölüm ayağında olduğu zaman vəsiyyət etdikdə, kitab əhlindən olan kafirlərdən hər hansı biri bu vəsiyyətə şahidlik edərsə, zərurət olduğuna görə bu şahidlik qazi tərəfindən məqbul hesab edilir.\nBu hal yalnız, müsəlmanın səfərdə ölüm ayağında ikən yanında kitab əhlindən başqa bir kimsənin olmadığı vaxta aiddir. Çünki Uca Allah buyurur: “Ey iman gətirənlər! Sizlərdən hər hansı birinizi ölüm haqladıqda vəsiyyət vaxtı aranızdan iki ədalətli şəxsi, səfərdə olduğunuz zaman başınıza ölüm müsibəti gəldikdə isə özünüzdən (müsəlman) olmayan iki nəfəri şahid tutun.” İbn Abbas və bir çox alimlər, Uca Allahın bu ayəsi barədə demişlər: Özünüzdən olmayan iki nəfəri.Yəni, müsəlmanlardan qeyri, kitab əhlindən olan kimsələrdən.\n2- Həddi-büluğa çatmaq və əqli qüsursuz olmaq:\nUşaq adilliklə vəsf olunsa belə, ağlı kamil olmadığı və səlahiyyəti naqis olduğu üçün onun şahidlik etməsi məqbul hesab edilmir. Amma uşaqların öz aralarında xüsusən bədən yaralarında, xüsusən də hadisə yerindən ayrılmazdan əvvəl, hamısının sözü eyni gəldikdən sonra, bir-birilərinə etdiyi şahidliklər məqbuldur. Həmçinin dəlinin, ağlı naqis və sərxoş insanın şəhadəti, yəqinliklə hökm vermək üçün kifayət etmədiyinə görə məqbul hesab edilmir.\n3- Danışıq qabiliyyətinin olması:\nLalın, hətta işarə etməsi ilə nə demək istəməsi başa düşülsə də şahidlik etməsi məqbul hesab edilmir. Onun şahidliyi yalnız xüsusi hökmlərdə zərurət olduqda məbul hesab edilir. Lakin lal, şahidliyini öz dəsti-xətti ilə bildirərsə, xətt qəlbində olan sözlərə dəlalət etdiyi üçün, məqbul hesab edilər.\n4- Yaddaşın yaxşı olması, hadisəni dəqiq yadında saxlaması və ayıq-sayıq olması:\nQafil və insanlar arasına daima xəta, səhv etməklə tanınan bir kimsənin, sözünün etibarlı olmadığı və yenə də xəta və ya səhv etdiyi ehtimalı olduğu üçün, şahidliyi məqbul deyildir. Lakin bəzi vaxtlar xəta, səhv edən kimsənin şəhadəti məqbuldur, çünki heç kim xəta və səhvdən salamat qala bilmir.\n5- Adil olmaq:\nFasiqin şəhadəti məqbul deyil. Çünki Uca Allah buyurur: “(Aranızda ixtilaf olmasın deyə) içərinizdən iki ədalətli şahid tutun.” \nAdil olmaq: Yəni, dində sabit və əxlaqlı olmalı, vacib və müstəhəbləri etməli, haram və məkruhlardan uzaq dayanmalıdır.\nÜçüncü məsələ: Şahidliklə əlaqəli bəzi hökmlər:\n1- Şahidin, nəyə şahidlik etdiyini bilməsi vacibdir, bilmədiyi bir şeyə şahidlik etməsi caiz deyildir.Çünki Uca Allah buyurur: “(Ey insan!) Bilmədiyin bir şeyin ardınca getmə (bilmədiyin bir sözü də demə).” \nUca Allah buyurur: “Ancaq haqqa şəhadət verənlər (dildə və ürəkdə “la ilahə illallah” deyənlər) müstəsnadır. Onlar (dediklərinin haqq olduğunu) bilirlər. (Məhz belələri Allahın izni ilə şəfaət edə bilmək şərəfinə nail olacaqlar).”  Yəni, bəsirət və elm üzərində.\nElm, eşitməklə yaxud görməklə yaxud bir şeyin məşhurlaşması ilə və nəsil-nəcabət, ölüm xəbəri kimi çox vaxt insanlar arasında yalnız yayılmaq səbəbi ilə bilinən xəbərlə hasil olur.\n2- Ata oğul üçün, oğul da atası üçün, həmçinin ər-arvadı, arvad da əri üçün, bir-birilərin leyhinə şahidlik etmə ehtimalı olduğuna görə, bir-birilərin leyhinə şahidlik etmələri məqbul hesab edilmir. Amma bir-birlərinin əleyhinə şahidlik etmələri məqbuldur. Əgər atası yaxud oğlu yaxud zövcəsi onun əleyhinə şahidlik edərsə, onun leyhinə şahidlik etmə ehtimalı olmadığı üçün şahidlik etmələri məqbul hesab edilir. Uca Allah buyurur: “Ey iman gətirənlər! (Şahidliyiniz) sizin özünüzün, ata-ananızın, yaxın qohumlarınızın əleyhinə olsa belə, ədalətdən möhkəm yapışan Allah şahidi olun!” \n3- Düşmənin düşməninin əleyhinə, yaxud özünə fayda vermək yaxud da şəri özündən uzaqlaşdırmaq məqsədi ilə şahidlik etməsi məqbul hesab edilmir. Amma dinə görə olan düşmənçilik, şahidliyinin qəbul olmasına mane olmur, elə buna görə də müsəlmanın kafirin və sünnəyə əməl edənin də bidətçinin əleyhinə şahidlik etməsi məqbuldur.\n4- Şahid, şahidlik etdiyi kimsə ona ən yaxın insan olsa belə haqqa şahidlik etməsi vacibdir. Şahidlik etdiyi kimsə yaxın qohumu olduğu üçün haqsızcasına onun xeyrinə şahidlik etmək olmaz. Uca Allah buyurur: “Ey iman gətirənlər! (Şahidliyiniz) sizin özünüzün, ata-ananızın, yaxın qohumlarınızın əleyhinə olsa belə, ədalətdən möhkəm yapışan Allah şahidi olun!” \nYəni, şahidlik sənin atanın və yaxın qohumlarına görə də olsa, qohum olduğunuzu nəzərə alıb haqsızcasına onların xeyrinə şahidlik etməyin, əksinə sənin şahidlik etməyinə görə hətta onlara zərər gəlsə belə, siz yenə də haqqa şahidlik edin.\n5- İnsanın, ehtiyac olduqda şahid olduğu şeyə görə başqasını öz şahidliyinə şahid tutması məqbul hesab edilir. Məsələn, insanın başqa birinə: «Sən mənin şahid olduğum şeyə şahid ol» yaxud «Sən şahid ol ki, mən filan şeyə şahidəm» — deməsi. Lakin bu hər iki şahidin adilliyi isbat edildikdən sonra, əsil (birinci) şahid olan kimsənin xəstəlik yaxud ölüm və s. bu kimi üzrlü səbəblərə görə şahidlik etməsi mümkün olmadığı zaman icazəlidir.\n6- Yalandan şahidlik etmək məqbul deyil və bu, böyük günahlardandır. Uca Allah buyurur: “Murdar (başdan-ayağa murdarlıq olan) bütlərdən qaçın, yalan sözlərdən də (Allaha şərik qoşmaqdan da) çəkinin.” \nPeyğəmbər (sallallahu aleyhi və səlləm) buyurur: «Sizə günahların ən böyüyü barədə xəbər verimmi?» – deyə soruşdu. Əshabələr: “Bəli, ya Rəsulallah!”– deyə cavab verdilər. Peyğəmbər (sallallahu aleyhi və səlləm): «Allaha şərik qoşmaq və valideynlərin üzünə ağ olmaq» – dedi. (Bunu deyəndə) o söykənmişdi; sonra qalxıb oturdu və: «yalan söz danışmaq» – dedi. Bunu o qədər təkrar etdi ki, biz (bir-birimizə): «Nə olardı, susardı!» – dedik.” \nÇünki yalandan şahidlik, başqasına zülm etməkdir.\n7- Şahidin, şahidlik etməsinə görə nə isə (pul və s.) alması caiz deyil. Lakin şahidlik etmək üçün lazım olan yerə ayağla getməyə aciz olarsa bu zaman minik üçün pulu tələb edə bilər.\n8- Şahidlərin sayı, şahidlik edilən hallara görə müxtəlifdir: Zina və livatda (homoseksualizimdə) şahidlərin sayının dörd kişidən aşağı sayda olması qəbul edilmir. Çünki Uca Allah buyurur: “(Aişəyə iftira yaxanlar) nə üçün özlərinin doğru olduqlarını təsdiq edəcək dörd şahid gətirmədilər?” \nAmma oğurluq, böhtan atma kimi cəzalarda və həmçinin mal olmayan və ya mal qəsd edilməyən və eyni ilə nikahda, talaqda, qaytarmaqda, zihar etməkdə, nəslin isbat olunmasında, vəkalət və vəsiyyət etməkdə və s. bu kimi çox vaxt kişilərin bildiyi işlərdə qadınların şahidliyi deyil, yalnız iki kişinin şahidlik etməsi məqbul hesab edilir. Çünki Uca Allah raci talaq barədə demişdir: “(Aranızda ixtilaf olmasın deyə) içərinizdən iki ədalətli şahid tutun.” \nYuxarıda qeyd edilənlər də bununla müqayisə edilir. Çünki bu mal deyil və bununla mal qəsd edilmir və bu daha çox cəzalara oxşayır.\nAmma alış-veriş, icarə, möhlət, borc vermək, girov, əmanət qoymaq və s. bunlara oxşar mal və ya mal qəsd edilən şahidliyə gəldikdə isə burada iki kişi yaxud bir kişi və iki qadının şahidliyi məqbul hesab edilir. Çünki Uca Allah buyurur: “Öz adamlarınızdan iki kişini də şahid tutun! Əgər iki kişi olmazsa, razı olduğunuz bir kişi ilə iki qadının şəhadəti kifayətdir.” \nHəmçinin mal və ya mal qəsd edilən şahidlikdə, bir kişinin şahidliyi və iddiaçının andı məqbul hesab edilir. Çünki Peyğəmbər (sallallahu aleyhi və səlləm) belə hökm vermişdir.\nAmma bakirəliyin pozulması və ya qalması, uşaq doğmaq, əmizdirmək, doğulan uşağın meyit yaxud diri doğulması və s. bu kimi çox vaxt kişilərin bilmədiyi, qadınların gizli eyibləri məsələsində tək-tək qadınların şahidliyi məqbul hesab edilir və belə hallarda tək adil qadının şahidliyi kifayətdir.\nKim zənğin olduqdan sonra fəqir olduğunu idda edərsə, onun fəqirliyini üç kişinin isbat etməsi şərtdir. Çünki Qabisə ibn Xariq əl-Hilali belə rəvayət edir: “Birinə kəfil oldum və buna görə də Peyğəmbərdən (sallallahu aleyhi və səlləm) (yardım, mal) istədim”. Mənə, bizə sədəqə gələnə kimi gözləməmi və sədəqə gəldiyində mənə ondan verəcəyini söylədi sonra isə belə dedi: «Ey Qabisə, üç şeydən başqa istəmək halal olmaz: Kəfalət altına girən kəsə, o malı əldə edincəyə kimi yardım diləmək halal olar, sonra isə ondan əl çəkər. Bütün malını itirən kəsə özünün yaşam təminatını və ehtiyacını ödəyənə kimi yardım diləmək halal olar. Kasıbçılığa düçar olan və qövmündən üç ağıl sahıbi onun kasıb olduğuna səhadət verərək barəsində: «Artıq filankəsə kasıbçılıq üz vermişdir» – deyilən kəsə, yaşam təminatını və ehtiyacını ödəyənə kimi yardım diləmək halal olar. Ey Qabisə, bundan başqa yardım istəyərək yeyən, haram yeyər».\n9- Şahidlik edərkən, şəhadət sözlərini istifadə edib, «Şahidlik edirəm» yaxud «Şahidlik etdim» — deməsi şərt deyil, əksinə «Mən filan şeyi belə gördüm yaxud filan şeyi belə eşitdim» — deyərək şahidlik etməsi kifayət edər. Çünki şahidlik etdikdə, şəhadət sözlərinin istifadə edilməsinin şərt olması barədə dəlil varid olmayıb.\nSonra bu, –pak və nöqsansız– Allahın (mənə) bu müxtəsər kitabda yığıb cəm etməyi asanlaşdırdığıdır. Biz, Allahdan bu kitabı xalis Onun üzü üçün olan əməllərdən etməsini və mömin qullarına bu kitab vasitəsi ilə fayda verməsini diləyirik. Dualarımızın sonu: «Həmd olsun aləmlərin Rəbbi Allaha!», Allahın salavatı, salamı və xeyir-bərəkəti Peyğəmbərimiz Məhəmmədin, onun ailəsinin və bütün səhabələrinin üzərinə olsun!\nSad surəsi, ayə: (26).\nBuxari: 7352, Müslim: 1716.\nəl-Hucurat surəsi, ayə: (6).\nİbn Qudəmə, Muğni: 14/17. Albani: “Bu əsərin Əlidən rəvayət edildiyini bilmirəm” – demişdir. Beyhəqi isə buna bənzərini Ömər bin Abdulazizdən rəvayət etmişdir. Bax: İrva əl-Ğalil: 8/239.\nBuxari: 7158, Müslim: 1717.\nTirmizi: 1336, İbn Maca: 3213. Tirmizi hədisə “həsən səhih” hökmü vermişdir. Albani, Səhih Sünən ət-Tirmizi: 1073 də hədisin “səhih” olduğunu bildirmişdir.\nDəraqutni: 512. Hədis “səhih” hədisdir. Bax: İrva əl-Ğalil: 8/241.\nTirmizi: 1341. Albani, Səhih Sünən ət-Tirmizi: 1078 də Amr bin Şeyibin etdiyi rəvayətdə hədisin “səhih” olduğunu bildirmişdir.\nHakim: 2/57, 58. Hakim hədisə “səhih” hökmü vermişdir, Zəhəbi də ona müvafiq olmuşdur. Beyhəqi: 6/69, 70. Albani, Silsiləh əl-Əhədis əs-Sahiyhə: 250 də hədisin “səhih” olduğunu bildirmişdir.\nət-Talaq surəsi, ayə: (2).\nBuxari: 6676, Müslim: 221 – (138). Hədisin ləfzi Müslimə aiddir.\nəl-Maidə surəsi, ayə: (106).\nBax: Təfsir İbn Kəsir: 3/211.\nəl-İsra surəsi, ayə: (36).\nəz-Zuxruf surəsi, ayə: (86).\nən-Nisa surəsi, ayə: (135).\nəl-Həcc surəsi, ayə: (30).\nBuxari: 2653, 2654, Müslim: 87.\nən-Nur surəsi, ayə: (13).


30 noyabr 1960(1960-11-30) (59 yaş)\nLeyla İmanova 30 noyabr 1960–cı ildə tanınmış alim Bəkir Nəbiyevin ailəsində dünyaya göz açmışdır. 1968–1975-ci illərdə Bakı şəhərində yerləşən 16 saylı musiqi məktəbini oxumuş, 1968–1978-ci illərdə isə 225 saylı orta məktəbi bitirmişdir. 1978–1984-ci illərdə Azərbaycan Dövlət Tibb Universiteti, Müalicə–profilaktika fakültəsi, müalicə işi üzrə həkim ixtisasına yiyələnən L.İmanova 1993–1995-ci illərdə AMEA, “İnsan fiziologiyası” ixtisası üzrə aspirantura təhsili almışdır. Nazim İmanovla ailəlidir, iki övladı var.\n1984–1985 - Xəzər Gəmiçiliyinin Mərkəzi Klinik Xəstəxanası, intern həkim;\n1985–1987 - 16 saylı şəhər poliklinikası, sahə həkimi;\n1987–1988 - 16 saylı şəhər poliklinikası nəzdində AMEA Tibb Məntəqəsinin rəhbəri;\n1988–2001 - AMEA Fiziologiya İnstitutu, Respublika Nevroloji Mərkəzi bazasında Kliniki Neyrofiziologiya laboratoriyası, baş elmi işçi;\n1998–2000 - Türk – Amerika Tibb Mərkəzi, nevropatoloq həkim;\n2001–2004 - Açıq Cəmiyyət İnstitutu – Yardım Fondu, İctimai Səhiyyə Proqramı, əlaqələndirici;\n2004–2009 - Açıq Cəmiyyət İnstitutu – Yardım Fondu, Proqram direktoru (İctimai Səhiyyə proqramı, Zərərin Azaldılması Beynəlxalq proqramı, Beynəlxalq Palliativ Yardım proqramı, Səhiyyə Büdcəsinin monitorinqi proqramı, Psixi Sağlamlıq proqramı);\n2006–2012 - HİV/AİDS, Vərəm və Malyariya ilə Mübarizə üzrə Qlobal Fond proqramının 4–cü və 9–cu raundlar üzrə Vətəndaş Sektoru hissəsinin rəhbəri;\n2009–2012 - Açıq Cəmiyyət İnstitutu – Yardım Fondu, Sağlamlıq Hüququ və Siyasəti Proqramının direktoru;\nBMT-yə HİV üzrə ölkə hesabatının “Vətəndaş sektoru” bölməsinin 2010 və 2012-ci illər üzrə müəllifi və əlaqələndiricisi;\n2012 – 2014 - “Qafqazın Strateji Tədqiqatlar İnstitutu” MMC – İnformasiya və təhlil şöbəsinin rəhbəri;\n2014 – 2020 - AMEA Mərkəzi Elmi Kitabxanasının direktoru.\n1996-ci ildə “The British Council” təlim mərkəzindən İngilis dili üzrə Sertifikat, 1998-ci ildə Nevrologiya və fiziologiya ixtisasları üzrə Tibb elmləri namizədi diplomu, 1998-ci ildə Azərbaycan Dövlət Həkimlərin Təkmilləşdirmə institutu tərəfindən Nevrologiya ixtisası üzrə sertifikatı və Macarıstanın Azərbaycandakı səfiri Viktor Szederkenyi tərəfindən “Qızıl xaç” ordeninə layiq görülmüşdür. \n↑ Leyla İmanova Macarıstan prezidentinin “Qızıl xaç” ordeninə layiq görülüb\n↑ AMEA-nın Mərkəzi Elmi Kitabxanasına yeni direktor təyin edildi\nMənbə — "https://az.wikipedia.org/w/index.php?title=Leyla_İmanova&oldid=5105355"\nBu səhifə sonuncu dəfə 4 aprel 2020 tarixində, saat 15:18-də redaktə edilib.


“Azəriqaz”: İki rayonda 335 fərdi evə təbii qaz verilib | ARAN qəzeti\n“Azəriqaz”: İki rayonda 335 fərdi evə təbii qaz verilib\n“Azəriqaz” İstehsalat Birliyi ölkə ərazisində yeni yaşayış massivlərinin, kəndlərin və onların genişlənən hissələrinin qazlaşdırılması işlərini sürətlə davam etdirir.\nYardımlı rayonunun çətin relyef şəraitində yerləşən Vəlixanlı və Köyrədi kəndlərinin genişlənən hissələrinin qazlaşdırılması işləri başa çatıb. Ucqar ərazidə yerləşən, qış aylarının daha sərt keçdiyi hər iki kənddə indiyədək “mavi yanacağın” olmaması kənd sakinlərinə xeyli çətinlik yaradıb. 70 fərdi yaşayış evi olan Vəlixanlı kəndinin qazlaşdırılması üçün ümumi uzunluğu 6277 metr olan müxtəlif diametrli polad borulardan istifadə olunub. Köyrədi kəndində yerləşən 206 fərdi yaşayış evini mavi yanacaqla təmin etmək üçün isə 13 min 180 metr uzunluğunda polad borulardan istifadə olunub.\nAğcabədi rayonunun Şahmalılar kəndinin də mavi yanacaqla təmin olunması işləri yekunlaşıb. 59 fərdi yaşayış evi olan kəndin qazlaşdırılması üçün 9917 metr uzunluğunda müxtəlif diametrli polad borulardan istifadə olunub. Hər bir fərdi yaşayış evinə sayğac və fərdi tənzimləyici quraşdırılıb.\nƏvvəlki məqaləŞahmallar kəndində təbii qaz xəttinin açılışı oldu\nNövbəti məqalədəAğcabədidə Qurban bayramı münasibətilə şəhid ailələri və qazilər ziyarət edilib


Neftin qiyməti üçün kritk həmlə: Üç ölkə razılığa gəlir –\nABŞ Prezidenti Donald Tramp neftin qiymətləri ilə əlaqədar Rusiya və Səudiyyə Ərəbistanı rəhbərliyi ilə söhbətlərində ölkəsinin hasilatın azaldılması ilə bağlı mümkün güzəştləri müzakirə etmədiyini söyləyib.\nTeleqraf.com xəbər verir ki, Tramp Rusiya və Səudiyyə Ərəbistanının dünya bazarlarında vəziyyətin yaxşılaşdırılması üçün hasilatın həcmi ilə bağlı tezliklə razılaşma əldə edə biləcəyini bildirib.\n“Bu, Rusiya və Səudiyyə Ərəbistanı üçün çox yaxşı olar. Ümid edirəm ki, bu müqaviləni bağlayacaqlar - mənə dedikləri budur. Bunun yaxınlarda baş verəcəyini gözləyirik. Ümid edirəm ki, tezliklə elan edəcəklər”, - Amerika prezidenti deyib.\nDaha əvvəl Tramp Səudiyyə Ərəbistanının şahzadəsi Məhəmməd bin Salmanla dünyanın enerji bazarındakı vəziyyəti müzakirə etdiyini qeyd edib. Rusiya ilə yanaşı, ABŞ-ın da gündəlik hasilatı 10 milyon barel azalda biləcəyini təklif edib. 20 dəqiqə sonra isə hasilatın 15 milyon barel azaldıla biləcəyini bildirib.\nAprelin 2-də Səudiyyə Ərəbistanı OPEC + sazişində iştirak edən ölkələrin və digər dövlətlərin ədalətli razılığa gəlmək və neft bazarlarında tarazlığı bərpa etmək məqsədi ilə təcili iclasını çağırıb.


DBMS-də ilk normal forma - DBMS-də 1NF - verilənlər bazasında 1 NF\nƏsas səhifə » DBMS Təlimatı » İlk Normal Form (1NF)\nİlk Normal Form (1NF)\nBir cədvəlin əlaqənin hər bir atributu atomik olduğu təqdirdə İlk Normal Formada (1NF) olduğu deyilir. Yəni,\nCədvəldəki hər bir sıra əsas düymə ilə müəyyən edilməlidir (unikal sütun dəyəri və ya unikal sütun dəyərləri qrupu)\nHeç bir satırda təkrarlanan sütun dəyərləri qrupu olmamalıdır.\nTələbə cədvəlini şəxsiyyət vəsiqəsi, ad ünvanı və seçdiyi 2 mövzu ilə nəzərdən keçirək.\nChris girişinə baxın. Yalnız mövzu var. Beləliklə onun üçün Subject2 NULL-dur. Burada ikinci giriş üçün saxlama sahəsi sadəcə boşa çıxır.\nYusifin vəziyyətində Riyaziyyat və Fizika adlı iki fənni var, hər iki sütunun da dəyərləri var. Üçüncü mövzunu seçdiyini düşünün? Üçüncü girişi üçün heç bir sütun yoxdur. Bu vəziyyətdə bütün masanın dəyişdirilməsi lazımdır, bu da bu mərhələdə yaxşı deyil. Bir dəfə Verilənlər bazası dizayn edilib, mükəmməl olmalıdır. Məlumat əlavə etməyə/yeniləməyə başlayanda onu dəyişdirməməliyik.\n1NF tələblərindən biri odur ki, hər cədvəldə əsas açar olmalıdır. Cədvəldəki bu açar hər bir qeydi unikal edir. Bizim nümunəmizdə onsuz da var - STUDENT_ID.\nBurada SUBJECT1 və SUBJECT2 eyni sütun dəstidir, yəni; eyni növ məlumatlara malikdir - Mövzu, bu 1NF -in birinci qayda pozuntusudur. Qeyd edildiyi kimi, heç biri olmamalıdır təkrarlayır sütunlar. Belə sütunları çıxarmalıyıq. Amma necə düşünürsən?\n1NF-də TƏLƏBƏ olmaq üçün TƏLƏBƏ cədvəlindən bir çox MÖVZU sütunlarını çıxarmalıyıq. Bunun əvəzinə, yalnız bir MÖVZU sütunu yaradın və hər TƏLƏBƏ üçün MÖVZUSUNDA çox satır daxil edir. Bu dəyişikliyi etdikdən sonra yuxarıdakı cədvəl aşağıdakı kimi dəyişəcək:\nİndi yalnız STUDENT_ID birincil açar ola bilməz, çünki cədvəldəki hər bir qeydləri özünəməxsus şəkildə müəyyənləşdirmir. Joseph üçün qeyd etmək istəyiriksə və onun şəxsiyyət vəsiqəsi ilə sorğu etsək, 100, bizə iki qeyd verir. Buna görə Student_ID artıq əsas açar deyil. Cədvəldəki məlumatları müşahidə etdiyimiz zaman, dörd sahənin hamısı hər bir qeydləri özünəməxsus şəkildə təyin edir. Buna görə dörd sahənin hamısı birincil açar hesab olunur.\nBeləliklə, yuxarıdakı cədvəl 1NF şəklindədir.\nKateqoriyalar DBMS Təlimatı Post navigation\nİkinci Normal Form (2NF)


Adalet.az | ÜRƏKLƏRDƏ İZİ QALDI Adalet.az | ÜRƏKLƏRDƏ İZİ QALDI Adalet.az | Ədalət -\nÜRƏKLƏRDƏ İZİ QALDI\n59389 | 2014-09-04 02:46\nDeyirlər ki, Allah-Təaladan, valideynlərdən sonra insana ən yaxın olan müəllimdir. Müəllim də valideyn qədər insanın üstündə əziyyət çəkir, ona elm öyrədir, tərbiyə verir və cəmiyyətə vətənpərvər insan hazırlayır. Görəsən müəllimdən çox əziyyət çəkən, şagirdlərinin üstündə yarpaq kimi əsən, ömrünü şam kimi əridən, saçını-saqqalını ağardan ikinci bir peşə sahibi varmı? Onların qazandıqları əsəb, qan qaraçılığı və xəstəlik olur. Ancaq görəndə ki, şagirdləri savadlıdır, tərbiyəlidir və cəmiyyətdə layiqli yer tutub, bax onda o müəllimlərin ürəyi açılır və özlərini çox rahat hiss edirlər.\nBizə - Süleyman İsmayılova, Şirxan Adıgözəlova, Vaqif Bəhmənliyə, Şükür Şənola, Əbdürrəhim Əzizova, Azad Ələkbərova, Kamran Əhmədova dərs deyən sonuncu müəllim də - Cavanşir Camal oğlu Əliyev də Allahın dərgahına qovuşdu. Artıq bu gün onun haqq dünyaya qovuşmasından yeddi gün ötür. Bu yeddi gündə onu istəyənlərin nələr çəkdiyini bir Allah bilir, bir də onların özləri...\nFüzuli rayonunun Böyük Bəhmənli kəndində bizə dərs deyən müəllimlərin əksəriyyəti haqq dünyasına qovuşub. Bir daha onların bəzilərini yada salmaq istəyirəm: Əvəz müəllim, Cəlal müəllim, Cəmil müəllim, Nuğay müəllim, Qəzənfər müəllim, Ənvər müəllim... Sonuncu isə Cavanşir Əliyev oldu.\nCavanşir Əliyev 1937-ci ildə Füzuli rayonunun Böyük Bəhmənli kəndində anadan olub. Ali məktəbi bitirəndən sonra kənd orta məktəbində riyaziyyat müəllimi işləyib. Nə az, nə çox düz 55 il pedaqoji fəaliyyətlə məşğul olub. Sovet dönəmində bir müddət rəhmətlik Əvəz Əliyevdən sonra Böyük Bəhmənli kənd orta məktəbinin direktoru vəzifəsində çalışıb. Qeyri-adi qabiliyyəti və riyaziyyat elminə dərindən bələd olması ona rayonda böyük nüfuz qazandırıb.\nİndiyə kimi yaxşı yadımdadır. Biz orta məktəbdə 10-cu sinifdə riyaziyyatdan buraxılış imtahanı verəndə imtahana düşən məsələlər və misallar çox çətin idi. Hətta rayon mərkəzində belə bu məsələləri həll etməyi bir çox riyaziyyat müəllimi bacarmadı. Ancaq Cavanşir müəllim 10-15 dəqiqənin ərzində mürəkkəb riyazi funksiyaların və məsələlərin həllini tapdı. O deyirdi ki, riyaziyyat poeziya kimi bir şeydi. Amma poeziyanı çoxları başa düşür, anlayır, riyaziyyat çətin olduğu üçün hər adam bu qeyri-adi gözəlliyi, hissləri duya bilmir. Elə ki hər hansı bir triqonometrik funksiyanı, riyazi məsələni həll edirsən, bax, onda özünü göyün yeddinci qatında bilirsən.\nMən yalan deyə bilmərəm, heç vaxtı riyaziyyatı humanitar elmlər qədər mükəmməl bilməmişəm. Ona görə də rəhmətlik Cavanşir müəllimin dediyi ləzzəti hiss eləməmişəm. Həmin ləzzəti mənim bibim oğlum Təbriz Süleymanov hiss eləyib. Çünki o, riyaziyyatı beş barmağı kimi bilirdi. O, evdə məsələ və misalları həll eləyir, biz də ondan köçürüb Cavanşir müəllimdən beş alırdıq. Amma bunların hamısını Cavanşir müəllim çox yaxşı bilirdi. Sadəcə olaraq, əmiuşağı olduğumuza görə bizim qəlbimizə dəymirdi.\nDəfələrlə onun şagirdləri və məzunları respublika səviyyəli riyaziyyat müsabiqələrində yüksək yerə layiq görülüblər. Cavanşir müəllim də bu şad xəbəri eşidəndə sevincindən ürəyi dağa dönərdi. Deyərdi ki, müəllimin ən böyük qazancı onun şagirdinin ali məktəbə qəbul olması və yüksək mövqe tutmasıdır. Bu gün respublikanın hər yerində Cavanşir müəllimin dərs dediyi məzunlar çalışır. Onların arasında elmlər namizədi də var, prokuror da, general da, iş adamı da. Cavanşir müəllim öz şagirdlərinin qəlbində əbədi iz qoyub. Şirin zarafatları, duzlu söhbətləri ilə bizim hamımızın yaddaşında qalıb. Hələm-hələm o, adam vurmazdı. Həddindən çox əsəbiləşəndə pambıq kimi yumuşaq əli ilə yavaşca sifətimizə şirin bir şillə vurardı. Bəzən də onun qolu ağrıdığına görə bu şillədən vaz keçərdi və deyərdi ki, dərsinizi oxuyun, adam olun!\nOnun yurdunda çox dəyərli, savadlı və ziyalı övladları var. Hətta müəllim olaraq onun yolunu davam etdirən qızı bu gün Cavanşir müəllimin gözəl ənənələrini yaşadır. Oğlu Aləmşah Əliyev isə orta məktəbi qızıl medalla bitirib və Bakıda məsul vəzifədə işləyir.\nO da yaxşı yadımdadır ki, Cavanşir müəllimin neçə oğul övladı olurdusa, 2-3 yaşlarına çatandan sonra dünyasını dəyişirdi. Hər dəfə də rəhmətlik Cavanşir müəllim halal yolla qazandığı puldan ətək-ətək xərcləyir, lakin uşaqlar bir müddətdən sonra dünyasını dəyişirdi. Bir dəfə də bir oğlu dünyaya gəldi, adını Aləmşah qoydular. Cavanşir müəllim mənim atamla əmioğlu idi. Atam bir gün dedi ki, axşam yuxuma ağsaçlı bir adam girdi və dedi ki, sən Cavanşirin oğluna qurban de, o uşağa heç bir şey olmayacaq. Atam da səhəri günü gördüyü yuxunu bizə danışdı və qurbanını dedi. Bir müddətdən sonra həmin qurbanı kəsdilər, uşaq da böyüyüb orta məktəbi bitirdi.\nİnsana təsəlli olan onun bu dünyada elədiyi yaxşılıq və bir də övladlarıdı. Rəhmətlik Cavanşir müəllim bir adamın toyuğuna kiş deməmişdi, bir qarışqanı ayaqlamamışdı. Təbii ki, bu cür gözəl, saf insandan ancaq xoş xatirələr və yaddan çıxmaz anlar qalır.\nİndi o övladlarının və nəvələrinin ömründə yaşayır və bir də minlərlə şagirdinin qəlbində əbədi iz qoyub. Aydındır ki, insanlar dünyasıını dəyişəndən sonra yaddan çıxırlar, amma əbədi iz qoyanlar heç vaxt yaddan çıxmırlar. Eləcə də Cavanşir Camal oğlu Əliyev heç vaxt onu tanıyanların yadından çıxmayacaq. Qəbrin nurla dolsun, Cavanşir müəllim!


Mingəçevirdə Ön səngərdən gələn var adlı tədbir keçirilib -\nMingəçevirdə “Ön səngərdən gələn var” adlı tədbir keçirilib\nAzərbaycan Respublikası Müdafiə Nazirliyi və Mingəçevir şəhər icra haki-miyyətinin birgə təşkilatçılığı ilə “Ön səngərdən gələn var” adlı tədbir keçirilib.\nƏvvəlcə xalqımızın ümummilli lideri Heydər Əliyevin abidəsi qarşısına gül dəstələri qoyulub, Şəhidlər Xiyabanı ziyarət edilib.\nHeydər Əliyev Mərkəzində keçirilən tədbiri Mingəçevir şəhər icra hakimiyyəti başçısının birinci müavini İlham İsmayılov açaraq bildirib ki, son vaxtlar Ermənistan silahlı bölmələri gündə bir neçə dəfə atəşkəs rejimini pozaraq mövqelərimizi intensiv atəşə tuturlar. Buna baxmayaraq, düşmən cavab atəşləri ilə susdurulur, kəşfiyyat-təxribat qruplarının qarşısı mərdliklə alınır. Düşmənin bir neçə pilotsuz uçan aparatının və təxribat uçuşları edən helikopterinin məhv edilməsi xəbəri bütün xalqımız kimi mingəçevirlilərin də sevincinə səbəb olub. Xalq öz ordusuna inanır və ona güvənir. Hazırda Silahlı Qüvvələrin qoşun növlərində, eləcə də cəbhə bölgələrindəki hərbi hissələrdə xidmət edən mingəçevirlilərin sayı yetərincədir. İldən-ilə xüsusi təyinatlı təhsil müəssisələrinə daxil olan mingəçevirli gənclərin sayı daha da çoxalır. Həqiqi hərbi xidmətini başa vurmuş onlarla gəncimiz yenidən könüllü olaraq orduya qayıdıb və müddətdən artıq həqiqi hərbi xidmət hərbi qulluqçusu kimi xidmətini davam etdirməkdədir.\nMüdafiə Nazirliyinin Mətbuat xidməti hər gün cəbhə bölgələrindəki vəziyyət barədə rəsmi məlumatlar yaysa da, bir neçə gün öncə şəhərimizin ictimaiyyəti ön səngərdən gələn hərbi qulluqçuların çıxışlarını dinləmək, cəbhədəki vəziyyət haqqında onlardan ətraflı məlumat almaq arzusunda olduqlarını bildirmişdilər. Odur ki, Müdafiə Nazirliyinin rəhbərliyi xahişimizi nəzərə alaraq öz əməkdaşlarını və cəbhə bölgələrindən bir neçə hərbi qulluqçunu Mingəçevir şəhərinə ezam etmişdir.\nMüdafiə Nazirliyi Mənəvi-Psixoloji Hazırlıq və İctimaiyyətlə Əlaqələr İdarəsi rəisinin müavini polkovnik Abdulla Qurbani son günlər ərzində bir çox cəbhəboyu rayonlarda yerli əhali və Vətən müdafiəçiləri ilə görüşlərindən bəhs edərək bildirib ki, bu gün döyüşçülərimiz ön səngərdə ayıq-sayıqdırlar, xalqımızın ordumuza daim dayaq olmasından, Azərbaycan əsgərinin qayğı və problemləri ilə yaşamasından, onların uğur və nailiyyətlərindən fərəhləndiklərindən böyük qürur duyurlar. Güllə, mərmi səslərinə öyrənmiş yerli əhali isə döyüşçülərimizin iradə və mətinliyinə arxalanaraq, dədə-baba ocaqlarını tərk etmək fikrində deyil, əksinə, qurub-yaradır, əkib-becərir, işğal altında olan torpaqlarımızın da tezliklə azad olunacağına inanırlar.\nBir neçə gün öncə təxribat xarakterli uçuşlar edən Ermənistan silahlı qüvvələrinə məxsus pilotsuz uçan aparatı məhv edən əsgər İlkin Əliquliyevin çıxışı tədbir iştirakçıları tərəfindən maraqla qarşılanıb. O, deyib ki, həqiqi hərbi xidmətini başa vurmasına bir ay qalıb. Ancaq, ordudan ayrılmaq niyyətində deyil. Tərxis olunduqdan sonra da, müddətdən artıq həqiqi hərbi xidmət hərbi qulluqçusu kimi xidmətini davam etdirəcək və müqəddəs bayrağımızı Xankəndi, Şuşa, Laçın və işğal altında olan digər əzəli torpaqlarımızda dalğalandırmayınca silahını əlindən yerə qoymayacaqdır.\nZabit Eldəniz Gözəlov mingəçevirli gənclərin də ön səngərdə Vətən qarşısında əsgəri borclarını şərəf və vicdanla yerinə yetirdiklərindən danışaraq onların valideynlərinə komandanlığın təşəkkürünü çatdırıb.\nÖzüyeriyən artilleriya qurğusunun sürücü-mexaniki Fərman Fərmanzadə Sovet İttifaqı Qəhrəmanı Gəray Əsədovla qohumluq əlaqələrindən, əmisi oğlunun Qarabağ uğrunda döyüşlərdə şəhidlik zirvəsinə ucaldığından bəhs edib. O, fəxrlə bildirib ki, əsgərliyini çoxdan başa vursa da, bu gün yenə də ordu sıralarındadır. O döyüşçü dostları ilə birlikdə tezliklə xalqımızı Qarabağdan gətirəcəkləri qələbə müjdəsi ilə sevindirəcəklər.\nÖn səngərdə xidməti borcunu yerinə yetirərkən şəhid olmuş əsgər Ağayev Fərid Rüfət oğlunun Azərbaycan Respublikasının Prezidenti adından Müdafiə naziri general-polkovnik Zakir Həsənovun əmri ilə ölümündən sonra təltif olunduğu “Hərbi xidmətdə fərqlənməyə görə” 3-cü dərəcəli medal ailəsinə təqdim edilib. Şəhidin anası Gülmira xanım göstərilən diqqət və qayğıya görə Azərbaycan Prezidentinə və Müdafiə Nazirliyinin rəhbərliyinə minnətdarlığını bildirib. Ananın dediyi “Oğul düşmən çəpəridir, təki Vətən sağ olsun!” kəlmələri alqışlarla qarşılanıb.\nÖn səngərdən gələn gənc əsgər Məmmədov Yalçın Yolçu oğlunun şəhid anasına müraciətlə söylədiyi “Mən Şəmkir rayonundanam. Atam Ağdərə uğrunda şəhid olandan iki ay sonra dünyaya gəlmişəm. Mən üzünü görmədiyim şəhid atamla fəxr etdiyim kimi, siz də şəhid oğlunuzla fəxr edin, əziz ana!” sözləri tədbir iştirakçılarına duyğulu anlar yaşadıb.\n“Ön səngərdən gələn var” adlı tədbir Müdafiə Nazirliyi Sənədli və Tədris filmləri kinostudiyasının istehsalı olan “Güclü dövlətin güclü ordusu” sənədli filminin nümayişi ilə başa çatıb.


"Maşın olmadan, maliyyə sərf etmədən “Rent-a-car” şirkəti qurdum" - MÜSAHİBƏ - FED.az\n09:26 2 İyul 2021\nNihal Hüseynzadə: “Kimisə inandırmaq üçün bahalı maşın kirayəyə götürürlər, özlərini varlı təqdim edirlər”\n2010-cu ildə avtomobil icarəsi ilə bağlı şirkət qurmaq qərarı verir. Həmin vaxt nə avtomobili olur, nə də hər hansı böyük maliyyəsi. Ancaq bu sahədə iş qurmağı bacarır və hazırda iki ofislə xidmət göstərən bir şirkətə sahibdir. Söhbət “Avtopark Baku” rent-a-car (avtomobil icarəsi) şirkətinin təsisçi və direktoru Nihal Hüseynzadədən gedir.\n- Nihal bəy, ilk olaraq öz işinizi qurmamışdan öncəki fəaliyyətinizdən danışaq. Hansı işlərdə çalışmısınız?\n- Tələbə vaxtından işləyirdim. Avtoservisdə, dəmiryolu vağzalında çalışmışam, reklam sahəsində özümü sınamışam, avtoyuma yeri götürüb işlətmişəm. Universiteti bitirib hərbi xidmətə getdim, qayıdandan sonra turizm şirkətində işə başladım. Bir il olmadı ki, işdən ayrılıb öz işimi qurmaq qərarı verdim.\n- Öz işini qurmaqla bağlı ilk təcrübəniz elə tələbə vaxtı olub. Nəticə necə idi?\n- Avtoyuma yeri götürüb işlətdim. 5-6 ay davam etdi, uğurlu alınmadı. Bunun səbəbi məndən çox həmin yerdən asılı idi. Məndən əvvəl də ora avtoyuma məntəqəsi olmuşdu. Həmin şəxslər qeyri-peşəkar işləyib o yerdən müştəriləri qaçırmışdılar. Müştərilər bilmirdilər ki, dəyişilib, artıq iş elə deyil və s. O yer sürücülərin qara siyahısında idi, ona görə orda işlərim uğurlu alınmadı. Bu tipli bizneslərdə yer seçərkən bu məsələni də nəzərdə saxlamaq lazımdır.\n- Turizm şirkətində işlədiyiniz vaxt rent-a-car biznesi ideyası necə yarandı?\n- Turizm şirkətində nəqliyyat üzrə menecer işini görürdüm. Təxminən maşın icarəsinə yaxın iş idi. Orda artıq təcrübə yaranmışdı və düşündüm ki, mən bu işi qura bilərəm.\n- Rent-a-car şirkəti deyəndə, düşünülür ki, bu işi qurmaq üçün böyük maliyyə lazımdır. Həqiqətən də böyük pul lazım oldu?\n- Bu işi qurmaq üçün heç bir maliyyə sərf etmədim. Rent-a-car biznesi qurmaq üçün ilk olaraq bacarıq, ağıl, məntiq lazımdır. Daha sonra dost-tanışın sənə inanması, kömək etməsi önəmlidir. İlk dönəm üçün bunlarla işi qurdum, sonrakı dövrdə isə biznes kreditləri ilə işi böyütdüm.\n- İşi necə qurdunuz? Nədən başladınız ki, pul lazım olmadı?\n- Şirkət qurmaq üçün sifarişlər və müəyyən müştəri bazası olmalı idi. Sonra artıq davamı gəlir. Bu səbəbdən 2010-cu ildə bu sahədə bir növ makler kimi işə başladım. Turizmdə nəqliyyat sahəsində işlədiyim üçün kimdən hansı maşını kirayə götürməyin mümkün olduğunu bilirdim. Əsas olan müştəriləri tapmaq idi. Müştəriləri tapırdım, maşını olan şəxslərdən maşını icarəyə götürüb müştərilərə verirdim. Maşını olan şəxsdən mən müəyyən ödənişlə kirayə götürürdüm, sonra üzərinə müəyyən qədər pul qoyub özüm icarəyə verirdim. Maşın sahibi də qazanırdı, mən də. Hardasa 3 il bu cür davam etdim.\n- Həmin vaxt öz maşınınız var idi?\n- Yox, öz maşınım olsaydı, onu da icarəyə verərdim, amma o belə yox idi. Ona görə deyirəm ki, mən sıfırdan yox, mənfidən başlamışam (Gülür).\n- Bir çox şəxslər işi rəsmi hala gətirməyənə qədər rəsmi olaraq başqa yerdə işləyirlər, qurmaq istədikləri işi paralel şəkildə aparırlar. Siz amma həmin müddətdə başqa yerdə çalışmamısız. Niyə?\n- Çünki əsas fikrimi buna vermişdim. Bir hədəfə vurmağın daha yaxşı olduğunu düşünürəm. Bir işlə məşğul olub püxtələşmək lazımdır.\n- 3 il sonra artıq işi rəsmiləşdirdiz?\n- Burda iş maşını götürüb başqasına kirayə verməklə bitmir. Davamlı bazarda qalmaq istəyirsənsə, müştəri məmnuniyyəti önəmlidir. Əgər o olursa, zamanla müştəri bazası formalaşır. Müştəri müştəri gətirir. Digər tərəfdən, işdən qazandığım maliyyəni avtomobil almağa deyil, müştəri cəlb etməyə, reklama yatırırdım. 3 il ərzində müştəri bazam çoxaldı. Artıq ətrafımda rəsmi işə keçəcək qədər müştəri yaranmışdı. Ona görə 2013-cü ildə rəsmi şəkildə işi qurdum, ofis açdım. Bundan sonra avtomobil almağa maliyyə sərf etməyə başladım.\n- Müştəri cəlb etmək üçün hansı vasitələrdən istifadə edirdiniz?\n- Mən daha çox xarici kütləyə, turistlərə fokuslanmışdım. Ona görə internet üzərindən müştəri cəlb edə bilirdim. Çünki turistlər hər bir xidməti internet üzərindən axtarırlar. İlk olaraq sayt vasitəsilə bu cür başladıq. Veb saytımızı digər saytlarda reklam etdirirdik. Sonra sosial şəbəkələr üzərindən də işlədik.\nBank əməkdaşı: "Bəziləri elə bilir bunkerdə oturub pul sayırıq" - MÜSAHİBƏ\n- 3 il sonra maşın almağa maliyyə sərf etdiyinizi dediniz. İlk olaraq neçə maşın aldınız?\n- 3 il sonra artıq müəyyən qədər maliyyəm yığılmışdı. Bir maşın almaq qərarı verdim. Yığılan pulla ödənişin bir hissəsini etdim, qalanını da kreditlə ödədim. O maşını həm özüm sürürdüm, həm də kirayəyə verirdim. İl yarım sırf özümüzə məxsus maşın o oldu. İl yarıma krediti bitdi, sonra başqa maşın kreditə götürdüm. Daha sonra ailəmdən maliyyə alıb işə yatırıb yeni maşın aldım. Əlavə maşınları olan dost-tanış, ailəyə yaxın adamlar eşitdikcə, bildikcə maşınlarını icarəyə vermək üçün mənə həvalə etdilər. Belə-belə maşınların sayını artırdım. 2017-ci ildə isə Fəvvarələr meydanı tərəfdə də bir ofis açdıq. Hazırda iki ofisdən xidmət göstəririk.\n«7 il işsiz qaldım, məni vəziyyətdən bu layihə çıxardı – ÖZ BİZNESİMİ QURMUŞAM»\n- Hazırda neçə maşınla xidmət göstərirsiz?\n- Hazırda balansımızda maşın sayı 30-dan yuxarıdır. 12-13-ü şirkətindir, qalanı dost-tanış, qohum-əqrəba. Əslində, daha çox idi. 2015-ci ildəki devalvasiya vaxtı 5 maşın itirdik. Kreditlərimiz dollarla olduğu üçün borcumuzu bağlayaq deyə məcbur bir qismini satdıq. Devalvasiyadan sonra artıq nağd almağa üstünlük verirəm, kreditlərdən çəkinirəm. Kreditdə yalnız bir maşınımız var. Elə şirkət var ki, 60 maşını var, 50-si kreditdədir, amma mən buna getmirəm.\nEləcə də bax: «Həmişə kiminsə işçisi olmuşam, bu dəstəklə öz istixanamı qurdum» - SAMUXLU SAHİBKAR\n- Bəs özünüzə nə vaxt ayrı maşın aldınız?\n- Bu işə keçəndən sonra “mənim öz maşınım” anlayışı olmadı. Hansısa maşını alıram ki, bunu özüm sürəcəm, sabah icarəyə verirəm (Gülür).\n- İcarə şərtlərinə gələk. Tutaq ki, mən maşın icarəyə götürməyə gəlmişəm. Hansı sənədləri tələb edirsiniz?\n- İlk olaraq sürücülük və şəxsiyyət vəsiqəsi lazımdır. Eyni zamanda 23 yaşdan yuxarı olub-olmadığınıza, sürücülük təcrübənizin bir ildən az və ya çox olub-olmadığına baxacağıq.\nXına məclisindən «Happy birthday to you»ya qədər – TOVUZLU XANIMIN BİZNES ƏHVALATI - VİDEO\n- Yaşı 23-dən aşağı olanlara vermirsiz?\n- Yaş 23-dən azdırsa, sürücülük vəsiqəsini aldığı müddət 1 ilə çatmayıbsa, sığorta şərtləri kəskinləşir. Bunu biz yox, sığorta şirkəti bizə tətbiq edir. Bu məqamda biz sığorta şirkətindən asılıyıq. Maşınlarımızın hamısı sığortalıdır. Hər maşının sığorta ödənişi fərqlidir. Hər maşının sığortasında da ayrıca azadolma məbləği var. Elə maşın var ki, orda azadolma məbləği 100 manatdır, eləsi var ki, 1000 manat. Bu məbləğ hər maşına görə dəyişir. Azadolma məbləğ odur ki, hadisə baş verəndə, o məbləği mütləq müştəri ödəyir. Tutaq ki, müştəri maşınla qəza keçirdi, maşına 2000 manatlıq ziyan dəydi. Və o maşında sığortadan azadolma məbləği 500 manatdır. Bu zaman sığorta şirkəti dəymiş ziyanın 1500 manatını ödəyir, 500 manatı müştərinin üzərinə düşür.\n«Dedim, başqasına işləməkdənsə, niyə də öz işimi qurmayım» - ŞƏMKİRLİ QADININ BİZNES HEKAYƏSİ\n23 yaşdan yuxarı və sürücülük təcrübəsi bir ildən çox olanlar üçün qeyd etdiyim qaydalarla verilir. Yaşınız 23-dən azdırsa, sürücülük vəsiqəsi almağınızın bir ili tamam deyilsə, azadolma məbləği 500-dürsə, sizə 1000 manat olur. İkiqat hesablanır. 1000 manatdırsa, 2000 manat olur.\n- Sürücülük vəsiqəsi olan hər kəs heç də yaxşı sürücü deyil. Bunu necə müəyyənləşdirirsiz?\n- Bəzən əksi də olur. Adam çox yaxşı sürücüdür, amma sürücülük vəsiqəsi yoxdur, ya da gec alıb. Sadəcə rəsmiyyətdən irəli gələn məsələdir. Gələn hər kəsə maşın vermirik, müştərini analiz edirik, şübhəli nə isə olursa, vermirik. Təbii ki biz onu heç də həmişə müəyyən etməyə bilmərik.\n«İxtisasım başqa olsa da, öz biznesimi qurmağı qərara aldım» - TOVUZLU SAHİBKAR QADIN - VİDEO\nƏn çox qadın müştərilərlə bağlı belə narahatlıq olur. Ona görə qadınlar maşın kirayə götürəndə, onların sürücülük bacarıqlarının olub-olmadığını yoxlayırıq. Bizim bir əməkdaşımız maşına oturur, xanım bir tur şəhərdə maşın sürür. Düzdür, yaxşı sürücülük qabiliyyəti olan xanımlar var, amma təcrübədə müəyyən riskləri gördüyümüz üçün bunu tətbiq edirik.\n- Qəza halları olurmu?\n- Maşındırsa, yola çıxırsa, qəza ehtimalı var. Həm daha çox xarici müştərilərlə işləmişik, həm də müştəriləri maksimum analiz edib verdiyimiz üçün qəza halları çox yaşanmır. Amma bu il iki qəza olub. Bizim üçün son 5 ilin ən böyük hadisəsi sayılır. Ayrı-ayrı vaxtlarda olub, ikisi də yerli müştəridir. Biri içkili olub qəza törədib, digəri sadəcə diqqətsizlikdən olub. Hər maşına 10 min manat ziyan dəyib.\n- Zərəri sığorta qarşıladı?\n- Bir hadisədə sürücü içkili olduğu üçün mübahisəli məsələdir. Sığorta şirkətlərinin içkili zaman baş verən qəzalarda sığorta ödənişindən imtina etməsi 95 faizə yaxındır. Ola bilər ki, imtina etsin. Ola bilər ki, bizim şirkətlə neçə illik əməkdaşlığı nəzərə alıb imtina verməsin. Biz neçə illərdir onlarla işləyirik və belə güclü hadisələrimiz olmayıb. Onlar üçün yaxşı müştəriyik. İş məhkəmədədir. Fevral ayında baş verib, bir nəticə yoxdur. Əgər sığorta qarşılamasa, müştəri ilə bizim üzərimizdə qalır. Müştəri də deyir ki, pulum yoxdur. Digər qəzada da sığorta ödənişini hələ ki almamışıq, orda da mübahisəli məqamlar var. Bizim işdə dəyən ziyan böyük olur. Ümumiyyətlə, bu işdə risk həddindən artıq çoxdur.\n- Başqa hansı risklər var?\n- Maşını oğurlaya bilərlər. Yaxud partlayış olar, maşın tamamilə sıradan çıxar. Qəzada elə vəziyyətə düşər ki, ələ gəlməz. Maşında cinayət işi baş verə bilər. “Maşını verdim, pulu alıb cibimə qoydum” - deyil. Risk həddindən artıq çoxdur. Şirkətlərindən birinin maşınını qaçırıb detal-detal edib satmışdılar. Bu kimi hallar belə olur.\n- Qeyd etdiniz ki, ilk vaxtlar müştəri cəhətdən turistlərə fokuslanmışdınız. Sonra necə davam etdi?\n- Pandemiya dövrünə qədər çoxluq turistlərdə idi. Pandemiya dövründə turizm zəiflədi deyə, daha çox yerli müştərilərlə işlədik.\n- Turistlərlə işləyərkən problemlə üzləşməməyinizin səbəbi nədir?\n- Çünki bu xidmət sahəsi bizə xarici ölkələrdən gəlib. Dünyanın hər yerində bundan yararlandıqları üçün qaydaları yaxşı bilirlər. Maşını icarəyə veririksə, ödənişdən əlavə depozit məbləği də tələb olunur. Bu depoziti xaricilər sorğu-sualsız ödəyirlər. Çünki qaydanın belə olduğunu bilirlər. Yerli müştərilər bəzən deyirlər ki, bu nə qaydadır, pulum yoxdur və s. Elə bilirlər ki, onları aldadırırq, sonra pulu verməyəcəyik. Düzdür, elə “Rent-a-car” şirkətləri var ki, peşəkar işləmirlər, müştərilərdən depozit kimi aldıqları pulu sonra müəyyən bəhanələrlə geri qaytarmırlar. Yəqin ki müştərilər də bunları gördükləri üçün qorxurlar. Yenə də hər şirkət eyni deyil.\n- Yerli müştərilər maşın kirayə götürməyə hansı hallarda gedirlər?\n- Gəzmək məqsədi ilə götürənlər olur. Elə adam var ki, yaxşı sürücüdür, amma maşını yoxdur, ailəsi ilə rayona getməlidir, maşın götürür ki, rahat gedib-gəlsin. Elə adam var ki, maşını alçaqdır, rayona gedir, o yol üçün münasib maşın icarəyə götürür. Maşını ustada olan adamlar da müştərilərimiz siyahısında çoxdur. Kimsə iş görüşünə gedir, orda yaxşı təəssürat yaratmaq istəyir, bu səbəbdən maşına götürə bilər. Bunlar yaxşı məqsədli idi, ancaq pis məqsədlərlə götürənlər də olur. Məsələn, dələduzluq üçün də götürürlər. Kimisə inandırmaq üçün bahalı maşını kirayəyə götürürlər, özlərini varlı təqdim edirlər. Belə işgüzaram, biznesim var filan. Adamı aldadıb pulu alır, aradan çıxır. Adamlarda da maşının nömrəsini qalır. Maşını götürüb lombarda girov qoyanlar olur. Adam aradan çıxır arada lombardla “Rent-a-car” şirkəti qalır. Bu da lombardların günahıdır, sənədlərə ciddi baxmırlar. Maşın hüquqi olaraq şirkətin olduğu üçün hər bir halda geri alınır. Sadəcə şirkət üçün vaxt itkisidir, mübahisədir. Qeyd etdiyim məqamlar bizim şirkətin başına gəlməyib, ümumi olaraq bazarda müşahidə etdiklərimi dedim.\n- Maşınların icarə müddəti ilə bağlı minimum və maksimum vaxt limiti varmı?\n- Bakı şəhəri daxilində minimum 2 günlük veririk, rayon üçün götürürsə, minimum 3 gündür. 1 günlük verilmir. Maksimum nə qədər istəsəniz, götürə bilərsiniz.\n- 1 günlük də avtomobil lazım ola bilər, bunu niyə vermirsiz?\n- Bir günlük ödəniş maşının xərclərini qarşılamır. Müəyyən hallarda daimi müştərilərə güzəştə gedib 1 günlük veririk. Amma adam gəlib deyir ki, mənə günü 50 manata maşın ver. Soruşuruq, deyir ki, Qazaxa gedirəm. Qazaxa gedib gəlmək 1000 km edir. Adam maşını şəhərdə də sürəcək. Rahat bir günə 1200-1300 kilometr gedəcək. Bu da 50 manata dəymir. Adi yol maşınları adamın birini 20-25 manata aparır. Maşının xərci çoxdur. Digər tərəfdən, bir sutkaya götürdüyü üçün hər işini tələsik həll etməyə çalışacaq, qaçaqaçda olacaq. Hər işi bir günə çatdırmaq istəyəcək. Bu zaman daxilində gərginlik yaranır ki, vaxtında çatdırıb maşını qaytarım. Tez sürə-sürə gedəcək. Risk, təhlükə artır. 2-3 günlük götür, bir-iki gün artıq qal, rahat işlərini gör.\n- Ən uzun müddət kirayə götürən nə qədər olub?\n- Uzun müddətlik şirkətlər götürürlər, yaxud layihələrlə bağlı olur. Dövlət layihələri olur, onlara 1-2-3 illik maşın lazım olur, götürürlər, istifadə edirlər. Fiziki şəxslər maksimum 2-3 ay götürürlər.\n- Kirayə qiymətlərinə gələk.\n- Ən ucuz günü 50 manatadır, ən baha da günü 1500 manata. 50 manata olan ekonom klass maşınlardır. “Kia Cerato - 2013”ün gündəlik icarə haqqı 65 manatdır. “Mitsubishi Pajero”nun ili 2013 olanın gündəlik ödənişi 110 manatdır, 2008-ci il olanının 80 manat. “Chevrolet Aveo”nun 3 günlük ödənişi 165 manatdır. “Hyundai Santafe” 2-3 gün götürülürsə, günlük ödənişi 95 manat olur. Bir aylıq götürülsə, günlük qiymət 60 manat olar. “Hyundai Accent”in 3 günlüyü 195 manatdır. Bir aylıq götürsələr, qiymət 1200 manat olur. “Porsche Cayenne”nin günü 220 manatdır. “Toyota Land Cruiser” üçün gündəlik ödəniş 185 manat müəyyənləşdirmişik. “Mercedes Benz ML 350”nin minimum kirayə müddəti 3 gündür. Ödəniş 900 manatadır. 10 günlük götürürsünüzsə, qiymət 2500 manat olacaq. “Mercedes Benz S class (w222)”ın 2 günlük ödənişi 900 manatdır, 10 günlük 4000 manata hesablanır. “Range Rover 2017” 3 günlük 1350, 10 günlük 4000 manata icarəyə verilir. Bundan başqa, orta və iritutumlu nəqliyyat vasitələrinin də icarəsini təqdim edirik. Hər birinin qiymətləri ilə saytımızda tanış olmaq mümkündür.\n- 1300-1500 manata icarəyə verilən maşınları tez-tez götürürlər? Bu tipli maşınların müştəriləri kimlərdir?\n- Tez-tez götürüldüyünü deməzdim, amma vacib qonaqları olanlar, xeyir işləri olanlar götürürlər. Elə adam var ki, özünün yuxarı sinif maşını var, ancaq bir neçə günlük təmirə verib, imicini qorumaq üçün kirayə üçün də yuxarı sinif maşın götürür.\n- Xeyir iş deyəndə, bəy-gəlin maşınını nəzərdə tutursuz?\n- Yox, bəy-gəlin maşını bizdə yoxdur. Bizim iş eyni görünsə də, fərqlilik də var. Onlar sırf toya işləyirlər, əhali tərəfindən estetik olaraq daha çox bəyənilən maşınlara üstünlük verirlər.\n- “Rent-a-car” şirkəti üçün maşın seçimi necə aparılır?\n- İlk olaraq dözümlülüyünə fikir veririk. Fərqli seçim olsun deyə, görünüş cəhətdən də üstünlük verib seçdiyimiz maşınlar olub. Amma əsas dözümlülüyüdür. Ağ, qara, gümüşü, tünd göy tipli rəng maşınlar bizdə daha çox istifadə olunur, ona görə seçimi bu rənglərdən yana edirik. Qırmızı, sarı rəng maşınlar almırıq. Qırmızı rəngdə sport maşınımız olub. Sport maşınların rənglilərinə tələbat olur.\n- Rayon və Bakıya icarəyə verilmə qiyməti arasında fərq olurmu?\n- Qiymətləri rayon və Bakı deyə bölmürük. Qayda belədir ki, iki gün üçün 700 kilometr sürmə məsafəsi qoyulur. Əgər ondan artıq gedilirsə, hər kilometr üçün 30 qəpik əlavə yazılır.\n- Depozit məbləği ilə bağlı bir fikir dediniz. İcarəyə götürmə hallarında həmişə depozit məbləği də qoyulmalıdır?\n- Bəli. Standart depozit məbləği 200 manatdır. Ancaq maşınlara görə depozit 300-500-800 və s. manat ola bilər. Maşına görə dəyişir.\n- Sürücü ilə təminat məsələsi ilə bağlı saytınızda qeyd var. Bütün hallarda sürücü ilə təminat var?\n- Bəli, hər bir sifarişdə sürücü ilə təminat mümkündür. Əgər sürücü də istəsələr, sürücü üçün gündəlik 25-30 manat ayrıca ödəniş edilməlidir. Bunun bir üstünlüyü var ki, sürücülük vəsiqəsi olmayan şəxslər də maşın götürə bilərlər.\n- Yəqin ki unutmadığınız müştəriləriniz də var. Onlardan biri haqqında danışaq...\n- Maşınımızı qaçırıb satan müştəri olmuşdu, onu deyə bilərəm. Çox peşəkarcasına işləmişdi, heç yerdə iz buraxmamışdı. Tam olaraq məbləği almamışdı, 15-16 minini almışdı. Bilib ki, icarəyə maşın götürəndə, sənədi bizdə olacaq, söhbətə polis qarışanda, sənəd ortaya çıxacaq. Öz sənədini qoymamaq üçün plan qurur. Deməli, iş elanları içərisində sürücü işi axtaran birini yığır, özünə işçi kimi çağırır. Deyir ki, səni işə götürürəm, 500 manat da maaşın, buyur əvvəldən verirəm. Adam da deyir ki, hələ indi başlayıram, axırda verərsən. Deyir ki, yaxşı axırda verərəm. Sürücüyə deyib ki maşınım gömrükdədir, 2-3 günə çıxacaq, “Rent-a-car”la danışmışam, filan yerdədir, bu pulu, bu depoziti, bu da sənin taksi pulun, get götür, 2-3 günlük idarə edək. Həmin sürücü gəlib bizdən maşını götürüb, aparıb həmin şəxsə verib. Bundan sonra həmin dələduz planını həyata keçirir. Götürdükləri bahalı maşın idi. Maşını bazardakından 5-6 min manat ucuz qiymətə satış saytına yerləşdirir. Ucuz qoyulduqda, maşına dərhal da müştəri tapılır. Adam gəlib maşına baxır, bəyənir, 100-200 manat beh verir. Danışırlar ki, sabah gedək rəsmiləşdirək. Adam da bizdən 3 günlük götürüb. 3 gündə bu işi yekunlaşdırmalı, tapdığı müştəridən pulunu almalıdır. Behi aldıqdan sonra behi verən adama zəng vurub yalan-dolanla onu bişirir, maşın bankdadır, müəyyən sənəd problemi var və s. Mənə bir az pul lazımdır, görüşək ver, axırda haqq-hesab edərik. Adam da 15 mini verir. Alandan sonra telefonu söndürür. Zəng çatmayanda, müştərisi aldadıldığını hiss edir, polisə məlumat verir. Polis maşının nömrəsini vurur, şirkətə məxsus olduğunu görür, gəlib maşını kirayə verdiyimiz adamın sənədlərini bizdən götürür. Amma təbii ki öz adına götürmədiyi üçün məsələ bir az çətinləşirdi. Prosesin necə olduğunu bilmədim, amma maşınımızı geri aldıq.\nBiznes tarixi 8 Sen 2020\nHəkim çörək yeməyi qadağan etdi – 11 milyon dollarlıq - BİZNES QURDULAR


Uşaqların boy artımına təsir göstərən qidalar – AgroExpert-Kənd Təsərrüfatı Portalı\nDekabr 20, 2017 İyun 8, 2018 tovuzaslanova\t0 Comments\tboy artırıcı qıdalar, Süd məhsulları, uşaqlar üçün vitaminlər, uşaqların sağlam qıdalanması\nBütün valideynlər uşaqlarının ucaboy olmasını istəyir. Bəs buna necə nail olmaq olar? Bəzi mütəxəssislər hesab edir ki, ucaboy olmaq genetika ilə bağlıdır. Bəziləri isə uşaqların uzun boylu olmasının birbaşa onların qida rasionu ilə əlaqədar olduğunu iddia edir. Hər bir halda valideynlər övladlarına yedirtdikləri qidalara xüsusi diqqət yetirməlidirlər. Bugün biz uşaqların boyunun uzanmasına kömək edən qidaları təqdim edirik:\nBoy artımına təsir göstərən qidalar\nAsağıdaki sirada biz boy artıması ücün təsir göstərən qidalar sizə təqdim edirik.\nSüd və süd məhsulları: Kalsium mineralının təməli süd və süd məhsullarıdır. Xüsusilə sümük və dişlərin inkişafına lazım olan kalsium ehtiyacını qarşılamaq üçün süd, qatıq, ayran, pendir kimi qidaların yeniyetməlik dövründəki uşaqların qidalanma proqramına daxil edilməsi vacibdir. Gün ərzində uşaqlarınıza mütləq 2 stəkan süd, 1 stəkan qatıq verin. Həmçinin bunlarla yanaşı səhər naharda pendir çeşidlərinin olması, yeməklərin yanında ayran içilməsi kalsium almağa kömək edəcək.\nÇedar (cheddar) pendiri: Bütün pendir növlərinin tərkibində kalsium var. Evinizdə yeniyetmə varsa, çedar pendiri mətbəxinizdən əskik olmamalıdır.\nKüncüt: Kalsium dəyəri ən yüksək olan qidalardan biri də küncütdür. Birbaşa yeyilməyən küncüt adətən smit, börək və başqa un məmulatlarının üzərinə səpilir. Amma diqqət etmək lazımdır ki, bu, aşırı dərəcədə olmasın. Çünki küncütün tərkibində yüksək miqdarda yağ var ki, bu da uşaqların artıq çəki almasına səbəb ola bilər.\nBalıq yağı kalsium əmilməsini dəstəkləyir, D vitamini ilə zənginolan süd, pendir və yumurta da istifadə oluna bilər. D vitamininin ən zəngin qaynağı isə günəş işığıdır. Bundan əlavə C vitamini dəyəri yüksək olan qidalar da bədəndə kalsiumun əmilməsini asanlaşdırır.\nUşaqlarda boy uzanmasının əsas səbəbi K(kasium), D və D-3 vitamininin birlikdə qəbul olunmasını məsləhət görürük. Yuxarıda bəhs etdiyimiz kimi zəngin kalsium qaynaqlarının yanında, D vitamini ilə bol olan qidalar da qəbul etmək tələb olunur. Bu səbəblə bütün qida qruplarından kifayət qədər istifadə olunması əhəmiyyətlidir. Uşaqların sağlamlığına diqqət və ziyarət edin. Onların gələcəyi sizdən asılıdır, hörmətli valdeyinlər.\n← 100 qr ye, immunitet sistemini gücləndir\nƏkinlə məşğul olanlara faydalı 4 mobil proqram →


Donald Tramp: Made in USA, bir də yetimə gəl-gəl deyən çox olar – Novator.az\nAmerikada prezident seçkisi respublikaçı namizəd Donald Trampın qələbəsi ilə bitdi. Nədənsə həm dünya mətbuatında, həm Avropanın siyasi dairələrində, hətta Azərbaycan elitası və KİV-ində Hillari Klintonun üstün olacağı fikri hökm sürürdü. Avropa və dünya liderləri Trampın qələbəsini çətinliklə həzm edərək onun daha yumşaq siyasət yürüdəcəyinə ümidli olduqlarını bildiriblər.\nFeysbuk sosial şəbəkəsində get-gedə qızışan müzakirələrdə Tramp və Klinton tərəfdarları hələ də bir-birinə “döşəyir”. Kimisi dünya üçün qara günlərin başlandığını, kimisi ABŞ-da demokratiyanın olmadığını iddia edib “əşşi, hər şey qabaqcadan həll olunub, bu seçki teatrdır” deyənlərə Amerikanın demokratiya dərsi verdiyini söyləyir. Əslində Azərbaycan mətbuatına, TV-lərə müsahibə verən, sosial şəbəkələrdə münasibət bildirən siyasi ekspertlərin də çoxu dünənə kimi Klintonun qələbə qazanacağını əminliklə bildirirdi.\nTrampın qələbəsi niyə bu qədər gözlənilməz oldu? Yəni amerikalı iş adamı bu qədərmi şanssız görünürdü? Niyə Amerikanın 45-ci prezidenti dünya ictimaiyyətinə bu qədər problemli gəlir?\nTrampın qələbəsi gözlənilən idi, çünki artıq yüz illərdir Amerikada iki siyasi partiya – Demokratlar və Respublikaçılar partiyaları qısa fasilələrlə hakimiyyəti bölür. Başqa partiyanın adamı hakimiyyətə gələ bilmir. Əgər demokrat Barak Obama 8 il prezident kürsüsündə oturubsa, deməli, respublikaçının növbəsi yaxınlaşıb. Sistemin mahiyyəti budur. Ölkənin siyasi elitası dəqiqliklə iki yerə bölünüb və hər seçkidə mübarizə seçicilərin cəmi 5-10 faizinin səsi uğrunda gedir. Yəni hər partiyanın 40-45 faiz səsi var, kampaniyanı necə aparmağından asılı olmayaraq. Bəzi hallarda istisnalar olsa da, sistem dəqiq işləyir. Özü də təsadüfi adamın seçkiyə qoşulub prezident olması mümkün deyil, dəstəyi olan, maliyyə və siyasi dairələrlə işbirliyi quran, siyasətdə və ya biznesdə öz sözünü demiş insanın prezident seçilmək şansı var.\nTramp seçkidə demokratların da üstün olduğu bəzi ştatlarda irəli çıxa bildi, çünki amerikalıların bəzi istəklərini reallaşdıracağına söz verdi. Dünyaya demokratiya yaymaqla məşğul olan ABŞ həm xarici borcların, həm də daxili problemlərin əlində aciz qalıb. Hazırda dövlət borcu 20 trilyon dollara yaxınlaşıb, nə vaxtsa havayı ali təhsil almaq imkanı olan amerikalılar indi kolleci bitirib illərlə banklara kredit qaytarmağa məhkumdurlar. Ölkədəki bir sıra sənaye obyektləri bağlanıb, istehsalat Çin, Tailand, Vyetnam, Tayvan kimi ölkələrə köçürülüb. Nə vaxtsa ABŞ-ın avtomobil mərkəzi sayılan Detroyt kimi şəhərləri bekar qalıb. Son 30 ildə bir vaxtlar ölkəni qida ilə təmin edən yüzlərlə fermer təsərrüfatı sıradan çıxıb, Monsanto, Kargill kimi nəhəng korporasiyalar geni dəyişdirilmiş məhsulları daxili bazara yeritməklə minlərlə insanı müflis edib.\nABŞ ordusu Yaxın Şərqdə uzun sürən müharibələrə qoşulub, nə dəmir tabutlarda ailələrinə təhvil verilən hərbçiləri diriltmək mümkündür, nə də əlil həyatı sürməyə məhkum edilən əsgərlərə yeni orqan yaratmaq. Amerika əhalisi ölkəni güclü, demokratik, azad görmək istəyir, amma cinayətkarlıq, işsizlik də artır. Terrorizmlə mübarizə çərçivəsində xüsusi xidmət orqanları sadə amerikalıların şəxsi məlumatlarına müdaxilə etmək imkanı qazanıb.\nTramp ABŞ-ın qara siyahısında olan bir sıra dövlətlərlə münasibətləri yaxşılaşdırmaq, ölkənin sənaye gücünü artırmaq niyyətindədir. Yəni bir sıra istehsalat obyekti yenidən geri qaytarıla, daxili bazarda “Made in USA” yazılan mallar peyda ola bilər. Sadə amerikalılar bunu arzulayır, Tramp da məhz bunu söz verib.\nABŞ-ın bir gündə daxili və xarici siyasətini dəyişəcəyinə ümid etmək ağılsızlıq olardı. Məsələn, ölkədə anti-Rusiya ovqatı çox güclüdür, Tramp Rusiya ilə birdən-birə dostlaşa bilməz, çox istəsə də. Necə ki ABŞ-ın İranla son siyasi yaxınlaşması bu iki ölkəni tam yaxın edə bilməyib, ya da Barak Obamanın Kubaya səfəri münasibətləri istiləşdirməyib. Amma cəhd etməyə dəyər.\n“Trampın prezidentliyi Azərbaycana nə verəcək” sualının da birmənalı cavabı yoxdur, çünki illərdir bir-birini əvəzləyən prezidentlərin hər biri namizəd olduğu vaxt çox yaxşı seçki təbliğatı aparır, sonda isə “köhnə hamam, köhnə tas” paradiqmasına qayıdırıq.\nNecə deyərlər, yetimə gəl-gəl deyən çox olar…\nMüəllifin başqa yazıları: • “Brendlərimiz” • Smartfonun sönübsə… • “Qwerty” və ya “123456”? • Müsəlman olmağın çətinliyi • Qaranlıqdan aydınlığa yönəldən azanın səsi • Qorabişən ayın abqorası • İngilisin dilini öyrənə bilirikmi?\nAzərbaycan Vyanada Qarabağ bəyanatı verdi


Anar Kərimov və Qarabağ Dirçəliş Fondunun Müşahidə Şurasının üzvü Tural Gəncəliyev arasında videoformatda görüş keçirilib\n7 yanvar, 2021 [21:39]\nMədəniyyət Nazirliyindən APA-ya verilən məlumata görə, görüş zamanı gələcək əməkdaşlıq və birgə layihələr barədə, xüsusilə işğaldan azad edilmiş ərazilərdə ölkə rəhbərliyinin müəyyən etydiyi istiqamətlər üzrə görüləcək işlərlə bağlı müzakirələr aparılıb.\nA.Kərimov işğaldan azad edilmiş ərazilərdə mədəni həyatın dirçəldilməsi məqsədilə nazirlik tərəfindən bir neçə prioritet istiqamətlər üzrə iş aparılmasının nəzərdə tutulduğunu və bir neçə layihəyə artıq başlanıldığını bildirib. Bunlar arasında həmin ərazilərin tarixi abidələrinin və mədəniyyət müəssisələrinin bərpası, Qarabağdan olan əhalinin adət-ənənələrinin bərpası (“Yurda qayıdış” layihəsi) və Azərbaycan xalqının öz tarixi torpaqlarına qayıdışının beynəlxalq səviyyədə təbliğini qeyd edib. Həmçinin nazirlik tərəfindən həyata keçirilən “Qarabağnamə” layihəsinin ictimaiyyət tərəfindən xüsusi maraqla qarşılandığını vurğulayıb.\nT.Gəncəliyev öz növbəsində, nazirlik ilə ictimai birlik arasında əməkdaşlıq haqqında danışıb, qarşılıqlı əlaqələrin genişləndirilməsinin və birgə layihələrin icrasının əhəmiyyətini qeyd edib.


Səməd Seyidov: “Bizim onlarla yollarımız ayrılacaq” - Minsk qrupuna İTTİHAM - Modern.Az Azərbaycan və dünya xəbərləri\n8 İyul 2020, 09:01 | QARABAĞ\nSəməd Seyidov: “Bizim onlarla yollarımız ayrılacaq” - Minsk qrupuna İTTİHAM\n“Cənab Prezidentin bütün çıxışları xüsusi əhəmiyyət kəsb edərək, dərin məna ehtiva edir. Artıq neçənci dəfədir ki, ictimaiyyətlə görüş, sosial obyektlərin açılışı, müxtəlif tədbirlərin həyata keçirilməsi zamanı cənab Prezident öz fikirlərini açıq şəkildə Azərbaycan ictimaiyyətinə təqdim edir. Təbii ki, təqdim edilən bu məsələlər Azərbaycanda gedən proseslərlə bağlı olduğu halda, həm də dünyada baş verən proseslərin də Azərbaycana təsirini özündə əks etdirir. Ümumiyyətlə, belə açıq, səmimi, konkret və vacib mesajların həm Azərbaycan cəmiyyətinə, həm də dünyaya çatdırılmasının böyük əhəmiyyəti var”.\nBunu Modern.az-a açıqlamasında Milli Məclisin Beynəlxalq münasibətlər və parlamentlərarası əlaqələr komitəsinin sədri Səməd Seyidov deyib.\nO bildirib ki, hazırda pandemiya dünyasında yaşayırıq, bu qeyri-müəyyən və qeyri-sabit dünya, çox mücərrəd və təhlükəli tendensiyalar doğurur.\nDeputat ATƏT-in Minsk qrupunun fəaliyyətinə dair fikirlərini belə advam etdirib:\n“Bu nöqteyi-nəzərdən hökumət başçısının qısa müddətdə bir neçə dəfə xalqa, eləcə də beynəlxalq ictimaiyyətə müraciəti, regionda gedən proseslərin təhlili, regionda sabitlik üçün böyük təhlükə yaradan Ermənistan-Azərbaycan-Dağlıq Qarabağ münaqişəsi ilə fikirləri diqqətlə dinlənilir, bu çətin və faktiki olaraq müharibə dövründə, cəmiyyətimizdə davranış qaydalarını, atılacaq addımlarla bağlı düşüncə tərzini formalaşdırır.\nMəncə cənab Prezident bunu gözəl başa düşür və hər bir çıxışında bu məsələlərə həm siyasi, həm insani, həm də deyərdim ki, fəlsəfi nöqteyi-nəzərdən tam səmimi və açıq şəkildə yanaşır.\nHesab edirəm ki, Xətai rayonunda mobil xəstəxananın açılışı zamanı da ictimaiyyətlə ünsiyyəti, məhz bu silsilə görüşlərdən olmaqla yanaşı, özündə bir prinsipial fərqi əks etdirirdi. O fərq ondan ibarətdir ki, cənab Prezident həm respublikada olan vəziyyəti ümumi təhlil edərək, həm beynəlxalq mühitdə gedən prosesləri şərh edərək, yalnız bu məsələlərə Azərbaycanın münasibətini deyil, o cümlədən gözləntilərini, hətta deyərdim tələblərini konkret olaraq ortaya qoymuşdur.\nAzərbaycan bu gün beynəlxalq aləmin sadəcə passiv iştirakçısı yox, beynəlxalq proseslərə təsir imkanlarına malik olan dövlətə çevrilmişdir. Ölkəmiz faktiki olaraq beynəlxalq gündəliyi müəyyən edən ölkələrdən biri kimi qəbul edilir. Bu yaxınlarda Birləşmiş Millətlər Təşkilatının Qoşulmama Hərəkatının sədri kimi COVİD-19 pandemiyasının müzakirəsinə həsr ediləcək növbədənkənar sessiyanın keçirilməsinə dair Azərbaycanın irəli sürdüyü təşəbbüsün 130-dan çox ölkənin dəstəkləməsi buna əsasdır. Azərbaycan beynəlxalq səviyyədə öz mövqeyini nəinki təqdim və müdafiə etmək, o cümlədən mövqeyimizi müdafiə və qəbul etdirmək səviyyəsinə yüksəlib. Deməli Azərbaycanın beynəlxalq ictimaiyyətdən də, beynəlxalq qanundan da, beynəlxalq qanunu müdafiə edən təşkilatlardan da istəyi dəyişməlidir. Bu dəyişikliklərin tələbi ilə dünən cənab Prezident bir neçə istiqamətdə Azərbaycan ictimaiyyətinə fikirlərini çatdıraraq, dünyaya da öz sözünü konkret olaraq demişdir.\nAzərbaycanın bu gün faktiki olaraq iki cəbhədə: 30 ildən çoxdur ki, davam edən Ermənistan-Azərbaycan-Dağlıq Qarabağ münaqişəsi və bir neçə ay bundan əvvəl yalnız Azərbaycana deyil bütün dünyaya hücum etmiş COVİD-19 yeni koronovirus ilə müharibə aparması heç kim üçün sirr deyil. Hər ikisi, milli təhlükəsizliyimizə, müqəddəratımıza, xalqın mövcudluğuna, sağlamlığına və təbii ki, gələcəyinə ciddi təsir göstərən təhlükə ehtiva edən düşməndir. Bu nöqteyi-nəzərdən pandemiya ilə bağlı Azərbaycanın gördüyü işlər cənab Prezidentin çıxışında geniş təhlil olunaraq öz həlli yollarını Azərbaycan ictimaiyyəti ilə yanaşı, dünyaya da təqdim olunmuşdur. Bu fikirlərin birmənalı olaraq Azərbaycan ictimaiyyəti, türk dünyası, Qoşulmama hərəkatı, ÜST, eləcə də BMT tərəfindən qəbul olunması artıq öz əksini tapmaqdadır. Nə qədər çətin olsa da, bu müharibədə Azərbaycanın bəyan etdiyi birlik şüarı dünya tərəfindən birmənalı nəzərə alınır və həyata keçirilir.\nDağlıq Qarabağla bağlı isə beynəlxalq səviyyədə xüsusi təhlilə ehtiyacı olan bir vəziyyət hökm sürür. Məlumdur ki, bütün beynəlxalq təşkilatlar Azərbaycanın ərazi bütövlüyünü tanıyır və münaqişənin beynəlxalq qanun çərçivəsində həll olunmasının tərəfdarıdırlar. Birləşmiş millətlər təşkilatının məlum qətnamələri Avropa Şurasının 1416 saylı sənədi, Avropa parlamentinin və Avropa Birliyinin, ATƏT-in, İslam əməkdaşlığı təşkilatının, qoşulmama Hərəkatının və digər təşkilatların rəsmi sənədləri də bunu sübut edir. Lakin həmən adıçəkilən sənədlərin implementasiyasına gəldikdə isə biz bir durğunluq, mövqesizliklə qarşılaşırıq. Misal üçün son Avropa Parlamentində, Şərq tərəfdaşlığı ölkələrinin ərazi bütövlüyü ilə bağlı sənədin qəbul edilməsi əslində bu münaqişə ilə məşğul olan qurumlara bir dəstək, bir stimul yaratmalı idi ki, onlar yüksək səviyyədə qəbul olunmuş sənədlərin münaqişə zaminində istifadə olunmasına başlayıb bu faciəni beynəlxqalq qanun çərçivəsinə yönəltsinlər. lakin bu indiyədək baş vermir və bunu xüsusilə ATƏT-in Minsk qrupuna aid etmək mümkündür.\nHesab edirəm ki, məhz buna görə cənab Prezident öz çıxışında ATƏT-in Minsk qrupunun fəaliyyətini kəskin şəkildə tənqid etmişdir. Bu obyektiv və həqiqəti əks etdirən faktlara yönələn tənqid Minsk qrupunun həmsədrlərini ciddi şəkildə düşünərək, cənab Prezidentin sözlərini təhlil etmək ehtiyacını labüdləşdirir. Çünki beynəlxalq səviyyəli davranış prinsiplərinə riayət edən, aparılan danışıqlara konstruktiv yanaşan, mövqeyi beynəlxalq səviyyədə dəstəklənən və dünya tərəfindən artıq yüksək səviyyədə qəbul olunan Azərbaycanın mövqeyi ATƏT-in Minsk qrupu səviyyəsində də nəzərə alınmalı idi. Təssüflər olsun ki, biz bunun əksinin şahidi oluruq. Ədalətli mövqe ya susdurulur, ya da ona qarşı biganəlik müşahidə edilir, bəzi hallarda isə tamamilə mövcud vəziyyəti əks etdirməyən davranış göstərilir.\nATƏT-in Minsk qrupu faktiki münaqişənin həlli istiqamətində fəaliyyət göstərmək əvəzinə, susmaqla Ermənistanın istədiyi və çalışdığı bir məsələni sanki həyata keçirir. Bu mövcud status-kvonun saxlanılmasıdır. Paradoksal bir vəziyyət yaranır, çünki mövcud vəziyyəti, yəni status-kvonun mütləq dəyişdirilməsini bəyan edən bu qurum, sözügedən statusun sanki saxlanılması ilə bağlı fəaliyyət göstərir. Hətta, Ermənistanın açıq şəkildə həyata keçirdiyi silsilə təxribatlarına, o cümlədən Dağlıq Qarabağın Ermənistanın bir hissəsi elan edilməsinə, danışıqlara qondarma Dağlıq Qarabağ separatçılarını qoşulma cəhdlərinə, Şuşada qeyri-qanuni qondarma rejimin tədbirlərinə, inauqurasiyanın keçirilməsinə, Azərbaycan torpaqlarında xaricdən gələn insanların yerləşdirilməsinə, Dağlıq Qarabağda və onun ətraf rayonlarında iqtisadi fəaliyyətlə məşğul olunmasına susaraq Ermənistanın siyasətinə göz yumaraq dəstək verir.\nBütün bu sadalananlar münaqişəni həll etmək mandatına sahib, vasitəçi rolunu və missiyasını həyata keçirən bir qurumun fəaliyyətində qəti yolverilməz bir məsələlərdir. İş o yerə gəlib çıxıb ki, cənab Prezident demişkən, ATƏT-in Minsk qrupu dünyanın problemlərinə real cavabdehlik daşıyan BMT-nin nizamnaməsinə zidd olan davranışlar nümayiş etdirir. Cənab Prezident öz çıxışı ilə açıq şəkildə, heç kimdən çəkinmədən Azərbaycanın mövqeyini bir daha, həm ölkə vətəndaşlarına, həm də dünya ictimaiyyətinə təqdim etdi. Azərbaycan torpaqlarında ikinci Ermənistanın yaradılması mümkün deyil, Azərbaycanın ərazi bütövlüyü təmin olunmalı, vətəndaşlarımız tarixi torpaqlarına qayıtmalı və beynəlxalq qanun bərqərar olmalıdır. Bu prinsiplər əsasında Minsk qrupunun həmsədrləri də öz işlərində dönüş yaradıb, Ermənistanın konstruktivlikdən uzaq, təxribatçı siyasəti ilə bağlı münasibətlərini bildiməlidirlər. Əks halda bu danışıqların aparılmasının heç bir mənası qalmır.\nÖncədən başa düşmək lazımdır ki, Ermənistan öz münasibətini və siyasətini çətin dəyişsin. Faşist ideologiyasına rəğbətlə yanaşan, Xocalı soyqırımını törədən, qaçqın və məcburi köçkün problemini Azərbaycanda pik həddə çatdıran siyasət öz daxilində hər hansı bir dəyişikliyi etmək iqtidarında deyil. Lakin onlarla bir başa təmasda olan həmsədrlər, nəticə çıxarmalı və dərk etməlidirlər ki, Azərbaycanın bu danışıqlarda iştirak etmə səbəbi, beynəlxalq qanuna və bu qanunun keşiyində dayanmaq missiyasını daşıyan təşkilatlara hörmətlə yanaşmasından irəli gələn məsələdir.\nBu gün Azərbaycanın hər hansı danışıqlarda iştirakı onun ehtiyacından çox, bir dövlət kimi potensialı, mövqeyi, gücü, təsir imkanları, rolu və əlaqələri, eləcə də qüdrətinin, mərhəmətinin insansevərliyinin və humanist mahiyyətinin əlamətidir.\nBeynəlxalq qanunun müdafiəsini özündə bir ali məqsəd kimi tətbiq etmə səlahiyyətinə malik olan təşkilat, məhz bu səlahiyyətləri həyata keçirə bilmirsə, bu qurumla danışıqların aparılmasının heç bir mənası yoxdur.\nDünya ciddi şəkildə dəyişir, etiraf edək ki, bu gün gedən proseslər tamamilə başqa geosiyasi mənzərə yaradır. Bu mənzərə içərisində Azərbaycanın mövqeyi haqlı, açıq, dürüst və ədalətlidir. Bu mövqeyə dəstək verən hər hansı bir beynəlxalq təşkilat, qurum və ya ölkə son nəticədə özü-özünə kömək edib, dünyada baş verən mürəkkəb prosesləri tənzimləmə səviyyəsinə yüksəlir. Yox əgər, onlar yenə də bulanıq suyun içərisində ikili standartlardan, ədalətsizlikdən, tərəf saxlamaqdan, şəxsi maraqlardan və hər hansı başqa kiçik çərçivədə olan məqsədlərdən əl çəkə bilmirlərsə, bizim onlarla yollarımız ayrılacaq.\nBu fikir heç də Azərbaycanın hər hansı bir beynəlxalq təşkilatdan üz döndərmək və ya çıxmaq niyyətində olması demək deyil. Əsla yox! Bu gün dünyanın 193 ölkəsinin təmsil olunduğu BMT-nin Baş Assambleyasının üzvlərinin 130-dan çoxu dövlətimizi dəstəkləyirsə, demək Azərbaycan dünyanın nüfuzlu təşkilatlarından yuxarıda sadaladığım mənfi fikirlərin daşıyıcılarını ifşa etmək, kənarlaşdırmaq və nəticədə çıxarmaq iqtidarındadır. Ermənistanın özü-özünü inkar edərək, Azərbaycanın təşəbbüsünə “yox” deməsi məhz bunun bariz nümunəsidir. Bu səbəbdən də bizim siyasətimiz cənab Prezidentin strateji hədəflərini müəyyən edən sonuncu çıxışından irəli gəlməlidir. Bu yeni, güclü, açıq və cəsarətli bir siyasət əminəm ki, öz bəhrəsini verəcək!".


Bildiyimiz kimi sentyabrın 30-da Prezident İlham Əliyev Hərbi Klinik Hospitalda yaralı əsgərlərimizə baş çəkmiş, onlara Allahdan şəfa diləmiş və onlara göstərilən diqqət və qayğı ilə maraqlanmışdır. Bu da öz növbəsində hərbçilərimizdə ruh yüksəkliyi yaratmış və Ali Baş Komandana sağalan kimi yenidən cəbhə bölgəsinə getmələrini bildirmişlər. Cənab Prezident İlham Əliyev xüsusi ilə vurğulamışdır ki, biz öz torpaqlarımızda vuruşuruq və bu haqq yoludur. Biz inanırıq ki, tezliklə tarixi torpaqlarımızı erməni işğalçılarından azad edəcəyik.\nCənab Prezidentin : “Azərbaycan Ordusu bu dəfə də düşmənə yerini göstərdi, onu yerinə oturtdu. Bu gün də biz tam üstünlüyü əldə etmişik. Buna baxmayaraq, biz bəyan etmişdik ki, birtərəfli qaydada atəşkəsi bərpa etməyə hazırıq, bir şərtlə, qarşı tərəf də atəşkəsə əməl etsin. Biz müharibə istəmirik. Biz istəyirik ki, məsələ sülh yolu ilə həll olunsun. Düzdür, bu, çətin prosesdir. Ancaq bilin ki, bütün əsas beynəlxalq təşkilatlar Azərbaycanın mövqeyini dəstəkləyir. BMT, ATƏT, İslam Əməkdaşlıq Təşkilatı, Avropa Şurası - bütün bunlar həqiqəti əks etdirən, bizim mövqeyimizi dəstəkləyən qərar və qətnamələr qəbul etmişlər. Düzdür, hələ ki, bu qərarlar nəticəyə gətirib çıxarmayıb. Ancaq bu, məsələnin həlli üçün hüquqi əsasdır. Digər tərəfdən, Azərbaycan siyasi, iqtisadi cəhətdən bölgədə Ermənistan ilə müqayisədə böyük dərəcədə irəliyə getmişdir.” sözləri əsgərlərimiz tərəfindən rəğbətlə qarşılandı.


Sakral çakranı necə açmaq olar? 9 Addım Sağalma - Özünü Təkmilləşdirmə\nÖzünüzü cansıxıcı, hədsiz hiss edirsiniz və ya ümumiyyətlə həyatdan qarışırsınız? Özünüzü darmadağın hiss edirsiniz və hansı tərəfə dönəcəyinizi və ya hansı yolu tutacağınızı bilmirsiniz?\nEmosiyalarınızı və ehtiraslarınızı təmkinsiz ifadə etməkdə çətinlik çəkirsiniz? Və ya əksinə, vəziyyətlərə həddindən artıq reaksiya verirsiniz və həyatınızda çox dramatik olursunuz?\nHiperseksuallıqdan və ya aşağı libidondan əziyyət çəkirsiniz? Kompulsiv pozğunluqlar yaşayırsınız? Və ya qarın bölgəsindəki orqanlarla əlaqəli bədən funksiyalarınızla bağlı probleminiz var?\nBunların hamısı bloklanmış və ya balanssız sakral çakranın əlamətləridir.\nHamısı itirilməyib. Bu ikinci çakranın balansını necə açmağı, blokdan çıxarmağı və ya bərpa etməyi öyrənə bilərsiniz.\nBu məqalə sizi çakraların mənası ilə tanış edir və sakralla tanış olmaq imkanı verir. Burada sakral çakranızın blokunu açmaq və tarazlığı və sağlamlığı bərpa etməyin yollarını tapacaqsınız.\nÇakra və sakral\nBədənimizdə onurğa beynimiz boyunca yerləşən fırlanan enerji təkərləri (və ya çakralar) var. Bu çakraların hər biri bölgədəki orqanların işinə nəzarət edir. Bu, həm bədənimizə, həm də zehni rifahımıza təsir edə bilər.\nSakral və ya Svadhistan çakrası çakraların ikincisidir. Svadhistana sanskrit sözü olub, mənliyin məskəni deməkdir. O, qarın düyməsinin bir az altında yerləşir. Sakral emosional və cinsi tarazlıq və axınla getmək qabiliyyətimizlə bağlıdır.\nBalanssız sakral çakranın simptomları\nSakral sizin duyğularınızın, yaradıcılığınızın, həssaslığınızın və cinsiyyətinizin oturacağıdır. Özünüzü ifadə etməyinizi, zövqünüzü və davranışınızı idarə edir. Xəstəlik, stress, emosional sarsıntı və ya münaqişələr blokadalar və ya sakral çakra balanssızlığı yarada bilər.\nDəyişiklik qorxusu, emosional qeyri-sabitlik, cinsi disfunksiya və asılılıq və ya kompulsiv davranışlar sakralda balanssızlığın görkəmli əlamətlərindən bəziləridir. Təsəvvür və ya yaradıcılıq itkisi, qorxu, depressiya və vəhşi əhval dəyişikliyi bloklanmış sakral çakra ilə əlaqələndirilir.\nFiziki əlamətlərə iktidarsızlıq, sonsuzluq və menstruasiya problemləri, bel nahiyəsində ağrı, mədə və böyrək xəstəlikləri kimi reproduktiv orqanlarla bağlı problemlər daxildir.\nSakral çakra simvolu\nSakral çakranı necə müalicə etmək və açmaq olar\nBu sadə addımları yerinə yetirməklə tarazlığı bərpa etmək və sakralınızı açmaq mümkündür.\n1. Sakral çakranın sağalmasına ehtiyacınızı dərk edin\nBlokdan çıxarmaq üçün ilk addımlardan biri səhv bir şey olduğunu etiraf etməkdir. Yalnız bundan sonra təmirə başlamaq olar. Siz sevgi, diqqət və qayğıya ehtiyacınızı qəbul etməklə bunu edə bilərsiniz. Sakralınıza və onun rifahına daha çox diqqət yetirə bilərsiniz.\nÇakra meditasiyası bərpa prosesinə başlamaq üçün yaxşı yerdir. O, emosional sağlamlığınızı gücləndirməyə kömək edə bilər, bu da fiziki rifaha da təsir göstərir. Reiki istifadə edə biləcəyiniz başqa bir enerji bərpaedici təcrübədir. Bu, qəzəb kimi dərindən basdırılmış emosiyaları ortaya çıxarmağa kömək edə bilər ki, onlarla necə davranmağı öyrənə biləsiniz. Bu, nəhayət, bərpa prosesinə başlamağa imkan verir.\n2. Su ilə birləşdirin\nSakral çakra ilə əlaqəli element sudur. Bol su içməklə bədəninizi nəmləndirin. Çakraya bir dilim portağal əlavə etməklə onunla daha çox əlaqə yarada bilərsiniz. Narıncı bu çakranın özünəməxsus rəngidir.\nİsti suda rahat vanna qəbul etmək də faydalıdır. Portağal efir yağları da daxil olmaqla effekti gücləndirə bilər. Çay, göl, gölməçə və ya okean kimi təbii su hövzələrində üzməyə getmək möcüzələr yarada bilər və sakralınızı tez bir zamanda yoluna qaytara bilər.\n3. Yaradıcılığınızı işə salın\nSakral çakranın əsas cəhətlərindən biri yaradıcı ifadədir. Yaradıcı şirələrinizin axması onun tarazlığını bərpa etməyə kömək edə bilər. Bədii istedadlarınızı kəşf edin və yaradıcılığınızı tələb edən bir şey edin. Bunun üçün hamıya uyğun bir qayda yoxdur. Axınla gedin və öz yolunuzu təyin edin.\nYaradıcılıq çox fərdi və fərdi bir şeydir. Əyləncəli bir şey etməklə özünüzü batırın. Mahnı oxumaq, rəqs etmək, eskiz çəkmək, rəsm çəkmək, yemək bişirmək və ya bağçılıq etmək olsun. Sizə uyğun olanı və zövq aldığınızı seçirsiniz.\nƏvvəllər etmədiyiniz, lakin həmişə cəhd etmək istədiyiniz bir şeyi etmək üçün özünüzə meydan oxumaqla bir addım da irəli gedə bilərsiniz. Yeni dil öyrənmək, yeni bacarıqlara yiyələnmək və ya yeni yemək bişirmək və ya yeni mahnı oxumaq kimi daha sadə bir şey kimi.\n4. Ombanı açan bir neçə məşq edin\nAçıq omba hərəkəti sakral çakrada axan enerji əldə edə bilər. Bunu yoqa pozaları, uzanma məşqləri və müəyyən rəqs hərəkətləri ilə edə bilərsiniz. Yoqada bəzi asanalar və ya pozalar sakralın açılması üçün xüsusi olaraq tövsiyə olunur. Kəpənək pozası, ilahə pozası, kobra pozası və oturmuş gövdə dairələri kimi. Tanrıça pozası onların ən yaxşısı hesab olunur. Bu, çömbəlmiş vəziyyətdə vücudunuzla yırğalanmağı əhatə edir. Məşq zamanı təsdiqləri səsləndirməklə daha çox effekt əlavə edə bilərsiniz.\n5. Narıncı rəngdə olan qidalardan istifadə edin\nSakral çakranın rəngi narıncıdır və narıncı rəngdə olan qidalar onu sağlam vəziyyətdə saxlamaq üçün yaxşı hesab olunur. Narıncı rəngli yemək yeməyin çakradakı tıxanmaları aradan qaldırdığı və onları açıq saxlamağa kömək etdiyi də məlumdur.\nTövsiyə olunan qidalara portağal, sitrus meyvələri, balqabaq, qovun, manqo, balqabaq, yerkökü, şirin kartof və hər hansı digər narıncı rəngli meyvə və ya tərəvəzlər daxildir. Bu məqsədlə qoz-fındıq, toxum və fermentləşdirilmiş qidalar da yaxşı hesab olunur.\n6. Sakral mantranı oxuyun\nHər bir çakranın sağlamlığına kömək etmək üçün özünəməxsus mantrası var. Vam sakral çakra üçün xüsusi tərənnümdür. Çakrada enerji axınının yaxşılaşdırılması üzərində işləmək istədiyiniz zaman bunu oxuya bilərsiniz. Bu mantradan məşq edərkən və ya yaradıcı fəaliyyətlə məşğul olanda da istifadə edə bilərsiniz. Nəğmənin təsiri eksponent olaraq gücləndirdiyi məlumdur.\n7. Müalicəvi kristallardan istifadə edin\nKəhrəba, portağal aventurin, carnelian, mərcan və portağal kalsit, sitrin və hematit kimi müalicəvi kristallar çakradakı tıxanmalara qarşı ideal antidotlar hesab olunur. Bu kristalları taxmaq və ya hər zaman yanınızda aparmaq bərpa prosesində kömək edə bilər. Meditasiya zamanı kristalı qarın nahiyənizin altına yerləşdirə bilərsiniz. Vücudunuz kristaldan xoş təəssüratları udmaq məcburiyyətindədir.\n8. Buxur və efir yağları\nAromaterapiyanın sakral çakraya böyük təsiri var. Çakra ilə əlaqəli efir yağlarından və yanan buxurdan istifadə bərpa prosesində kömək edə bilər. Bu məqsədlə istifadə edilən aromatik maddələrdən bəziləri evkalipt, çobanyastığı, hil, nanə, adaçayı, paçuli, qızılgül və ya ilanq-ilanqdır.\n9. Təsdiqləri təkrarlayın\nSakral çakra təsdiqləri yeni müsbət düşüncə tərzi yaratmağa və köhnə vərdişləri atmağa kömək edin. Onları ucadan söyləyə və ya jurnala yaza bilərsiniz. Təsdiqləri gündə ən azı bir dəfə təkrarlamağı unutmayın, çünki fəaliyyətdə fasilə bütün yaxşı işləri inkar edə bilər.\nBalansı geri qaytarmaq üçün sizə bir neçə nümunə təsdiqi təqdim edirik.\nBədənim enerjili və aktivdir və bununla özümü rahat hiss edirəm.\nDəyişikliyi qəbul edirəm və ondan ən yaxşısını edirəm.\nHər gün daha çox xoşbəxtlik və məmnunluq yaşayıram.\nMən həzz və əyləncə yaşamağa layiqəm.\nMən ilham və yaradıcılıqla doluyam.\nƏksər insanlar həyatının bir nöqtəsində bloklanmış sakral çakraya sahib olacaqlar. Sakral çakra tıxanmasının varlığını tanımaq və qəbul etmək bərpa prosesini başlada bilər. Çakranı açıq və balanslı saxlamaq ömür boyu bir işdir. Çakranın açıq qalması və enerji axınının heç bir məhdudiyyət olmadan baş verməsi üçün bunun üzərində davamlı olaraq işləməlisiniz. Yalnız bu, ömür boyu emosional və fiziki rifahınızı təmin edə bilər.\nÇakra Oyanışı ilə əlaqəli mənbələr\nBaşlayanlar üçün Çakraların Təmizlənməsi\nÜçüncü Gözünüzü Açanda Nə Baş verir?\nBoğaz çakrasını necə açmaq olar\n100 Güclü Tac Çakra Təsdiqləri\n100 Şəfalı Günəş Plexus Çakra Təsdiqləri\nmanipulyasiya edən insanın xüsusiyyətləri


Bakı sakini liftin şaxtasına düşərək öldü\n14 Noyabr 2013 08:46\nSuraxanı rayonunda ölümlə nəticələnən bədbəxt hadisə baş verib. Belə ki, rayon sakini doqquzmərtəbəli yaşayış binasının liftinə düşərək ölüb.\nAzNews.az-ın FHN-nin saytına istinadən verdiyi məlumata görə, nazirliyin "112" qaynar telefon xəttinə daxil olmuş məlumat əsasında hadisə yerinə cəlb olunan müvafiq xilasetmə qüvvələri əməliyyat şəraitini qiymətləndiriblər.\nAydın olub ki, liftin kabinəsi texniki nasazlıq səbəbindən 3-cü mərtəbədə dayanıb və nəticədə 1954-cü il təvəllüdlü Səlimov Sərdar İsrafil oğlu 7-ci mərtəbədə şaxtaya açılan qapıdan liftə girmək istəyərkən 3-cü mərtəbədə olan lift kabinəsinin üstünə düşüb.\nAldığı xəsarətlər nəticəsində S.Səlimov hadisə yerində vəfat edib. Xilasedicilər təhlükəsizlik qaydalarına riayət etməklə xüsusi alət və avadanlıqlar vasitəsilə lifti 6-cı mərtəbəyə qaldırıb şaxtaya açılan qapıdan cəsədi çıxardaraq aidiyyəti üzrə təhvil veriblər. Əməliyyat saat 22:59-da başa çatıb.